Mungkin sadoalah urang pernah marasoan malu kareno salah panggia namo urang. Pasti malu bana apolai kalau awak manggi namo inyo tu bapas-pasan bana. Apolai urang nan salah awak sabuik namonyo adolah kakak senior awak di kampus. Pasti malu bana rasonyo, nio indak manyapo indak mungkin beko di kecek an indak sopan. Pas disapo malah salah sabuik namo nan mambuek awak malu. Sabananyo salah sabuik namo tu lumrah tajadi, jadi awak indak paralu sampe maraso basalah bana. Cukuik maminta maaf dan kecek an kalau awak ingek jo inyo tapi lupo jo namonyo. Pasti urang tu mangarati dan manjadian itu momen lucu se. Untuak itu kalau kalian salah sabuik namo urang, jan lupo minta maaf dan bakenalan baliak.


Aden waktu SD, penah pindah sakolah sakali. Sakolah patamo den talatak di kampuang ayah den. Waktu tu den masih kelas 2 SD, di balakang kelas den, ado rumah panjago sakolah. Cuma itu bangunan lamo, dan bangunan barunyo talatak di dakek kelas 4. Nah penah waktu tu kami gorolah kan atau gotong royong, jadi den samo babarapo kawan den dapek bagian mambarasiahan balakang kelas. Nah dibalakang kelas den tadi lai rumah lamo bekas panjago sekolah kan?. Keadaan rumah tu ndak bak rumah lai do, banyak kapuyuaknyo. Pas itu kawan den ma ajak masuak, ntah a dipikianyo tu, tapi yang jaleh den ndak nio, maliek dari lua sajo lah jijik den apalagi masuak kadalam.


Salsa mambaranian diri untuak traveling surang, kareno inyo nio manangkan pikiran. Cuman dari lamak nyo jalan-jalan surang ado sisi lain yang indak lapeh juo. Raso takuik dan cameh katiko barado di tampek baru yang asiang bana bagi salsa. Kadang barado ditampek asiang, suasano mampu manguasoi pikiran urang yang manimbulkan raso takuik. Untuak kalian yang nio traveling iko langkah untuak manghadapi katakuik an bantuak salsa ko. Patamo punyo tujuan, kaduo mancari tahu palayanan daruraik ditampek lokasi tujuan awak, katigo bapikia positif. Kareno pikiran akan mampangaruhi perasaan awak yang sulik untuak dikontrol. Kareno katiko awak maraso asiang ditampek baru sinyal-sinyal itu akan muncua kalau awak maraso panik dan takuik balabiah.


Masak patang ko ambo di galak an pesek dek kawan-kawan. Emang hiduang ambo ko pesek tapi bukan berarti apo nan jadi kekurangan ambo ko jadi bahan untuak di galak an. Dek ndak tahan di galak an tu ambo kecek an lah ka amak ambo supayo diijinan operasi iduang. Bukannyo dibuliahan malah ambo kanai berang dek amak. Amak ambo takuik mandanga kato-kato operasi tu. Apo lai operasi plastik saroman operasi plastik mamancuangan iduang. Manuruik amak ambo operasi plastik tu banyak nan gagal daripado berhasilnyo. Apolai kalau nan maoperasi dokter-dokter nan alun bapangalaman. Sadangkan dokter nan alah bapangalaman se acok juo nan gagal.


Kini Ella dalam maso mamulai untuak hiduik sehat, karena biasonyo inyo salalu makan-makanan yang siap saji se dan ndak suko jo sayua. Ella kini sadang mangandung tantulah prioritas nan paliang utamo adolah untuak manjago janin yang ado di paruik inyo. Pernikahan ella ko tamasuak masih baru, umua ella se masih 20 tahun. Jadi wakatu inyo tau sadang mangandung takajuik bana inyo. Ella ko bantuak anak zaman kini lah suko bana jo junkfood daripado healthfood, tapi katiko tau sadang hamil barubah nyo lai. Untuak kalian kasodonyo, peklah awak ilangan hobi makan junkfood dan sukoilah makan healthfood yang saimbang untuak kesehatan bayi awak.


Kisah tragis 'indak sangajo' ngedate samo mantan. Kajasian di tahun 2017, katiko itu ambo mangikuik an program sakolah bahaso Jepang di Jepang. Dan iko sadonyo gara-gara junior nan kalewat polos. Jadi sabananyo, ambo dan junior ambo sabuk sajo K alah janjian basobok katiko inyo liburan ka Kyoto. Kami buek janji Oktober-November. Tau-tau di pagi harinyo, mantan tunangan ambo mangontak K, mananyoan ado di mano. Tarnyato, inyo sadang di Jepang dan ado rencana mangunjungi kota K. Inyo samo sakali indak tau kalu K alah sampai di Kyoto. Dengan polosnyo, K manjawek "Ambo sedang di Kyoto" dan mantan langsuang ngajak basobok karano kabatulan inyo ado pulo disinan. K posisinyo serab salah. Di ciek sisi inyo indak lamak maagiah tau kalau nio basobok jo ambo. Di ciek sisi lai inyo indak lamak kalau baok "tamu indak diundang".


Kiki sanang bana punyo ponakan, kakak ipar nyo alah malahian anak laki-laki. Walaupun kiki ko padusi tapi nyo sanang mandapek an ponakan laki-laki. Walaupun bayi nyo laki-laki inyo tetap manyayangi nyo dan indak piliah kasiah jo adiak nan lain. Kiki indak pernah lo mangarehan inyo walaupun laki-laki. Untuak nan punyo adiak laki-laki jan kareh bana jo inyo apolai mambedaan inyo jo anak padusi begitupun sabaliaknyo. Kalau awak kareh bana beko inyo bisa manjadi anak nan indak picayo diri dilua sano ataupum manjadi anak yang kareh kapalo pas gadang nyo. Kiki sanang maajak bamain ponakan laki-lakinyo ko sampai inyo alah bisa bamain bola pun ndak akan dilarang jo kiki inyo nio manga malahan kiki akan ikuik bamain basamo.


Banyak urang kini nan mudah marah tanpa ado sebab, yang mambuek inyo malampiasan ka diri surang atau urang lain. Hilda nyo maraso bana kini dalam dirinyo alah mangalir energi negatif karena alah berang-berang se taruih. Hilda nyo berang- berang indak tau sebab nyo do, jadi baa yo inyo ko satiok mangecek salalu jo nada yang kasa. Mancaliak hp mambaco urang saliang baperang komentar negatif, udaro dakek hilda paneh taruih, mudah bana bakaringek, muluik nyo kasa. Bantuak itulah kebiasaan buruak hilda, indak tau manga nyo kalau mangecek baok an nyo berang se taruih, kalua jo kato-kato kasa dari muluik nyo surang.


Ado sajumlah kondisi nan dapek mamanciang refleks badan sahinggo mangaluakan isi lambuang. Panyabab muntah paratamo biasonyo ado masalah pado saluran pancernaan. muntah paliang acok disababkan oleh gastritis atau esofagitis. Gastritis adolah paradangan pado lapisan lambuang, sadangkan eso fagaitis marpokan paradangan pado dindiang karongkongan. Kondisi media nan partamo adolah infeksi lambuang. Infeksi pado dindiang lambuang dapek manimbuakan dampak barupo iritasi atau bahkan pambutuak an luko. Agen panyebab infeksi biasonyo barupo bakteri Helicobacter atau virus bantuak rotavirus dan norovirus. Kondisi medi katiko adolah Gastroenteritis, adolah istilah untuak flu paruik. Panyakaik ko baawal dari infeksi virus atau bakteri, kamudian bakambang manjadi paradangan pado lambuang atau usus.


Alah 2 hari ambo manjadi istri urang nan salamo ko ambo cintai dalam diam. Waktu hari pernikahan adolah hari dima ambo sanang bana mancaliak disamping ambo yang mangucapkan ijab qabul adolah urang nan ambo cintai. Cinta ambo dalam diam ko indak pacuma se tanyato suami ambo suko juo jo ambo tapi labiah mamiliah maambiak ambo manjadi seorang istri langsuang dari pado seorang pacar. Suami ambo urang nan elok, kaduo urang tuo dan keluargo ambo sanang waktu patamo kali suami ambo ko tibo. Hari pernikahan kapatang adolah hari nan ndak bisa ambo lupoan, momen-momen yang ado sabana ambo abadikan dengan elok dan disimpan ka tampek nan rapih dan disimpan untuak bisa dicaliak lai.


Wiza alah pernah mandapek an undian, pas itu wiza sabana takajuik bana mandapek an undian. Ado-adi se rasonyo caro tuhan untuak maagiah razaki ka umat nyo. Wiza basyukur bana dan labiah rajin basadakah. Awal mandapek an hadiah dari manang undian, wiza tacangang bana karena hal itu indak inyo bayangkan sabalumnyo. Cukuik iko yang dilakuan dek wiza niek yang barasiah katiko ikuik undian, picayo jo razaki yang indak kama dari tuhan nan kuaso, badoa salalu untuak apo yang alah awak lakuan dan serahkan sadoalahnyo ka tuhan. Wiza ko saba urangnyo dan rajin badoa jo basadakah, acok lo inyo mandapek an razaki yang indak di duga-duga.


Maraso takuik jumpa jo urang asiang memang bisa tajadi bancano bagi awak. Apolai katiko urang asiang tu maikuik an awak bantuak nio manguntit. Ambo juo punyo carito sarupo, memang babarapo hari kabalakangan banyak urang yang kanai begal bagian sensitif nyo katiko di ikuik urang asiang dari balakang. Pangalaman diikuik an urang asiang tajadi juo ka ambo, untuang se ambo sadar dan alah persiapan katiko ado situasi bantuak ko. Pas urang tu mandakek langsuang ambo cucuak tangannyo jo jaruam pantua dari tas. Langsuang inyo kasakik an dan tangan kiri ambo yang mamacik hp langsuang mamfoto urang tu. Jadi untuak awak kasadonyo, marilah bahati-hati salalu dan manyiapkan mental katiko kasus ko tajadi ka awak, jan biarkan urang tu sanang kareno alah berhasil manakuik an awak.


Tantu awak katiko makan nionyo di tampek yang barasiah jo makanan yang barasiah. Bantuak ambo nan paliak indak nio kalau barado di tampek nan bantuaknyo indak barasiah. Pengalaman ambo jajok bana ko pernah pas nio makan. Ambo indak jadi makan di tampek tu kareno jajok mancaliak banyak lalaik di tampek itu. Kareno manuruik ambo, tampek yang barasiah indak akan ado lalaik bakarumun di tampek makan inyo. Apolai di ateh makanan tu nyo gaduah dek lalaik. Kareno kawan ambo juo pernah mancaliak ado talua lalaik di makanan, jadi inyo memang nyuruah ambo untuak bahati-hati katiko nio makan, tantu ambo indak jadi makan.


Alah saminggu ko hampia satiok pagi kakak ambo mambarasiahan cirik kuciang tetangga nan suko bamain di laman rumah. Ambo tau bana kalau sabananyo kakak ambo ko jijok bana jo cirik kuciang mode tu. Apo lai kok cirik tu masih baru. Kuek bana baunnyo. Namuah maluwek paruik wak mambaunan nyo. Harusnyo kalian nan punyo binaang paliharoan ko jan sampai manyusahan urang. Apo lai sampai mambuek tetangga kesal. Sakali duo kali beko yo nyo barasiahan dek urang. Nan katigo nyo sawak dek urang lai. Kan rusak lo hubuangan awak jo tetangga dek permasalahan cirik kuciang ko. Mako dari itu, kok dapek agiah kandang binatang peliharoan kalian tu bia ndak marasahan urang.


Katiko awak bisa baranang awak bisa mangetekan kamungkinan maningga dalam kaadaan tabanam. Zaman kini alah banyak wahana bamain nan malibekan aia jadi katiko pai bamain ka situ kok dapek awak emang bisa baranang. Indak hanyo kolom ranang, banyak pulo wisata alam nan tadapek di aia. Takah aia tajun, ataupun arum jeram. Kalau awak tabanam baik itu di kolom baraang ataupun di sungai gadang kamungkinan awak langsuang panik dan malah mampagadang kamungkinan tabanam. Raso pank ko muncua katiko awak sadar awak indak bisa baranang dan awak jadi takuik indak salamek. Katiko itu awak akan manggarakan badan awak sacaro balabiahan nan mambuek awak capek panek dan samakin capek tabam. Salain baranang awak bisa pulo manggunoan palampuang katiko bamain di aia. Awak bisa juo baranang basamo jo kawan nan memang pandai baranang, jadi katiko tabanam ado kawan nan bisa manyalamekan awak.


Manuruik ambo, katiko kalian ndak suko basuo jo kawan lamo itu bukan suatu masalah. Itu adolah hak kalian sebagai manusia. Kalian berhak untuak mangecek atau ndak mangecek kapado seseorang.  Ambo pun baitu, ambo akan barusaho untuak ndak bainteraksi dengan urang nan ndak ambo suko karano ambo ndak bisa manutuik an ketidak sukoan terhadap seseorang. Saroman peristiwa di alun-alun Jogja. Ambo icak-icak ndak mancaliak katiko ado nan mamanggia namo ambo. Solanyo ambo tau nan mamanggia adolah kawan dakek ambo samaso SMA nan ambo banci. Daripado panjang lo carito ambo bagageh se bajalalan kaki maninggakan tampek kawan tadi sambia maliek-liek pemandangan sekitar nan indah-indah.


Betapa jajoknyo ambo mancaliak tampek pembuangan sampah samantaro ko. Kadang ndak masuak ka utak ambo mancaliak urang nan katiko mancampak an saroknyo ndak pakai plastik. Iko nan mambuek sarok ko jadi baserak-serak di tampek pambuangan sarok ko. Apo lai tampek pambuangan ko lataknyo di pinggia jalan tampek urang lalu lalang lo. Lah basimpureh se sarok nyo tu. Mulai dari sarok lauak, bahkan sampai sarok softex nan lah bapakai dan pempers bayi nan masih bawarna kuniang nampak se dengan jaleh dari kejauahan ko. Ndak nyo pikian urang nan ka maangkuik sarok tu nan ka payah. Kadang urang ko lai bautak tapi ndak bapakai.


Mia alah siap manyambuik Hari di pagi hari jumaik ko, karena hari ko adolah ulang tahun mia. Sadoalah urang rumah alah mangucapan kato salamaik ulang tahun ka inyo. Setelah itu mia harus pai ka sakolah dan di situ kawan-kawan mia pun mangucapan salamaik ulang tahun. Akhirnyo jam pelajaran alah salasai kini wakatunyo pulang. Bantuak biaso sore ko apak nyo yang manjampuik mia di sakolah. Pas alah tibo di rumah takajuik bana mia karena rumah nyo alah rami, banyak keluargo yang alah bakumpua. Mia sanang bana tanyato iko adolah kejutan untuak hari ulang tahun nyo. Takajuik iyo, sanang iyo juo pokoknyo mia maucapkan makasih kasadoalah keluarganyo.


Kawan ambo inyo akan maadoan acara pernikahan bisuak di hari salaso. Jadi ambo ko alah disuruah ka rumahnyo di hari minggu kareno rumah ambo jauah dari siko. Ambo pai surang dan siap dari turun pasawaik ambo naik bus ka daerah yang disabuik an kawan ambo. Indak tau manga bapak sopir nyo tu malah manurunan ambo ka tampek lain, keceknyo inyo maanta cuman bisa sampai situ se jadi indak bisa sampai ka tampek kawan ambo. Disitu ambo turunan, mano tampek nyo asiang. Onde takuik bana ambo, kareno lumayan sepi juo pas itu. Ambo indak lo kenal jo daerah siko, asiang bana tampek ko bagi ambo. Langsuang ambo telpon manyuruah kawan ambo capek manjapuik ambo.


Rini adolah salah satu santri di sabuah pondok pasantren daerah sumatera barat. Sabalumnyo rini indak bisa mancaliak makhluk haluih kareno bukan indigo atau apopun itu. Tibo-tibo se pas rini liwak depan asrama yang ado disabalah asramanyo. Tacaliak bana dek rini ado sosok makhluk haluih dibalakang asrama itu. Takuik bana rini, balari kancang-kancang inyo sampai ka kamar. Baa indak takajuik dan takuik bana, hantu tu seram bantuaknyo. Matonyo merah, rambuiknyo kusut bana dan panjang, badannyo tagak tegap gitu, bajunyo putiah-putiah, dan yang paliang manakuik an inyo tu kakinyo indak napak ka tanah. Kalau mode tu sabana hantu bararti yang dicaliak dek rini.


Ambo patang pulang kampuang ka Sumatera Barat. Ambo pulang kampuang naiak bus nan sangaik terkenal di kalangan parantau dari Sumatera Barat. Saat naiak bus tantu banyak pangalaman nan bisa kito rasokan. Contohnyo adolah mancaliak panumpang lain mabuak parjalanan. Mabuak parjalanan tantunyo dapek mambuek urang mual dan akhianyo muntah. Mancaliak urang muntah tantunyo bukan suatu hal nan lamak karano itu dapek mambuek kito ikuik mual. Hal iko nan ambo jalani saat itu. Katiko itu kami baru kalua tol dan masuak daerah Palembang. Saat ka baranti di rumah makan, tibo-tibo urang nan duduak di sampiang bangku ambo mual dan langsuang muntah. Muntahnyo kalua dari muluiknyo dan taserak di lantai bus. Mancaliak hal itu ambo maraso jajok dan akhianyo kahilangan salero makan ambo.


Saat itu Rina bertugas Sebagai petugas nan akan mambaoken kultum didepan saluruah siswa di sekolah. Rina nan marupoen siswa kelas 3 SMP itu pun maju ka podium untuak manyampaian kultumnyo kapado saluruah siswa. Sebelum maju ka podium Rina nan sadang berdegub kancang mananti namonyo disabuik oleh pembawa acara itu pun hanyo bisa duduak sambia mamparatien apo yang dibicaroan oleh pembawa acara tasabuik. Sasudah bara lamo manunggu pembukaan nan disampaian oleh pembawa acara kini namo rina pun disabuik. Dan satalahnyo barulah Rina bajalan sambia maluruihan pandangannyo ke podium. dari tampak lua Rina taliek sangek gugup karano iko adolah hl patamo nan Rina lakuen semenjak pindah. Rina nan dimuko podium pun mambarien kaliamat pembukaan kapado seluruh siswa nan hadir pado hari itu. Namun karano Rina sangek takuik ado kesalahan katiko inyo manyampaien kultum Rina banyak maambiak jeda untuak manyampaian kultumnyo. Saat itu Rina hanyo manundukan kapalonyo karano terlalu takuik untuak manatap urang-urang nan sadang mamparatiennyo.


Katiko manggunokan toilet umum ado babarapo hal nan perlu diparatien bia indak terkena bakteri dari toilet nan digunokan oleh banyak urang tasabuik.  partamo manghindari manyentuh langsuang benda atau bagian dari toilet tasabuik takah tuas  toilet, keran air maupun tampek sabun karano bagitu banyak tangan manusia nan alah manyentuh benda tasabuik sahinggo akan ado banyak bakteri di atasnyo.  kaduo,  meletakkan barang di gantungan pintu sahinggo barang tasabuik akan terhindar dari tampek-tampek nan biaso disentuh oleh manusia.  katigo,  mambersihkan dudukan toilet terlabiah dahulu sabalum digunokan jo antiseptik maupun tisu basah nan di baok. kaampek,  mancuci tangan jo benar katiko salesai manggunokan toilet tasabuik sahinggo kalua dari toilet alah dalam keadaan nan barsih.


Rem adolah salah ciek komponen kandaraan nan paliang pantiang. Rem acok pulo manjadi pamicu utamo banyaknyo kacalakaan nan tajadi di jalanan. Ado banyak nan mambuek fungsi rem ko capek ilang. Salah cieknyo rem ko bisa blong kalau acok bana di gunoan untuak turunan. Katiko ma rem hanyo manggunoan rem muko atau rem balakang sajo. Salain iko kampas rem nan abih bisa, rem auih atau rem paneh bisa pulo mambuek rem blong. Katiko awa sedang jalan jo kendaraan dan tibo-tibo rem onda atau oto blong, hal iko bisa mambuek awak panic dan takuik. Apo lagi kalau kondisinyo sadang di panurunan atau di pandakian ataupun di tangah jalan nan ramai. Hal iko bisa sajo mambuek awak kacelakaan.


Farhan mancaliak bana kawannyo yang mangalami kecelakaan. Pado saaik itu memang urang yang dihubungi dek kawannyo adolah inyo. Tacaliak bana kalau kawannyo ko alah sakaraik. Kareno bantuaknyo alah manunjuak an kalau kawan farhan harus segera ditangani kareno sakaraik. Bantuak keadaan kawan farhan katiko ditemui, angok alah indak baraturan, pancaliak an alah mamuda, suaronyo alah ketek bana, badanyo malamah, darah mangalia disakujua tubuhnyo. Farhan maraso takuik mancaliak keadaan kawannyo yang alah sakaraik itu. Setelah kawannyo masuak ka ruang ICU. Farhan langsuang manelpon keluargo kawannyo untuak datang. Katiko itu juo keluargonyo langsuang manangih dan sacapek mungkin ka rumah sakik manamui farhan yang sedang barado di muko ruang ICU.


Waktu acara pemetasan seni di kampus ambo manjadi salah satu peserta nan tapiliah manjadi perwakilan paguyuban untuak manampilkan salah satu seni budaya nan ado di Minang, yaitu Randai. Sarupo nan awak tau katiko marandai ko kan ado urang nan manari-nari dengan energik sambia manapuak-napuak sarawanyo. Sarawanyo ko punyo pola gadang dan gombroh nan sabananyo ndak mungkin akan cabiak. Tapi dek patang ko ambo talampau basamangaik manapuak sarawa ko sahinggo sarawa tu pun rarak katiko sadang tampil. Lah tagayiang-gayiang sarawa ko dibueknyo. Untuang lah sarawa ambo ko rarak katiko penampilan lah hampia salasai. Jadi ndak talampau lamo bana ambo manangguang malu.


Bisa diaambiak palajaran dari pangalaman yusuf yang dulu jajok bana mancaliak cirik sapi tapi kini malawan itu dan manjadi pangusaho pupuk organik. Kareno kalau awak nio mambuek pupuk dari cirik jawi tantu awak harus tahan dulu raso kajajok an awak tu. Yufuf palahan mempelajari baa caro mambuek pupuk yang elok dan bamanfaaik bagi tumbuhan. Kebanyakan awak pasti jajok bana mancaliak cirik sapi. Cirik sapi ko banyak bana manfaaiknyo katiko dijadian sebagai pupuk. Untuak itu pilihlah pupuk organik dari kompos cirik jawi ko. Kareno pupuk dari cirik jawi ko disarankan kareno kotoran jawi indak akan marusak konstruksi tanah tampek tanaman awak.


Alah lamo Kris dan Lili indak basobok dek sibuk jo hiduik masiang-masiang, tapi inyo baduo masih acok komunikasi lewat chat. Suatu waktu Lili maraso ado nan aneh dari Kris akhir-akhir ko. Satiok dichat respon Kris ndak saelok respon biasonyo. Kris pun ndak nio ditelpon liak samo Lili. Dek maraso ndak sanang akhirnyo Lili batanyo ka kawan-kawan Kris nan Lili kenal. Kato kawan Kris, Kris alah putuih jo Lili dan kini alah punyo pacar baru. Mandanga itu Lili berang subana berang. Langsuang ditelponnyo Kris dan batanyo ka Kris apokah batua inyo alah punyo pacar lain. Kris ndak nio ngaku dan maraso ndak basalah. Mancaliak sikap Kris nan bantuak tu Lili langsuang mangamuak di telpon sambia maumpek ka Kris. Akhirnyo diputuihannyo Kris dek Kris kironyo alah salingkuh.


Bahasa Jerman adolah salah satu pelajaran nan paliang susah dimangarati. Alah ambo ulang-ulang pelajaran ko tapi tetap juo payah mangaratinyo. Memang kalau pelajaran bahasa ambo agak lamah. Ambo labiah suko pelajaran nan bahubuangan jo sains mode matematika, fisika, bioloagi. walaupun pas-pasan juo sih. Tapi lumayan dari pado Bahaso Jerman. Kapatang adolah jadwal Ujian Bahaso Jerman. Setelah ujian, lembar karajo langsuang dinilai. Jadi lembar karateh jawaban awak dituka jo kawan sabalah, begitu lo sabaliaknyo. Alhamdulillah bana walaupun nilai ambo ndak talampau tinggi tapi setidaknyo alah lewat batas minimal sahinggo ambo ndak paralu maulang. Padahal pas ambo mangarajoan tu raso-raso banyak nan ndak tajawek.


Ambo ndak bisa manarimo kalau didiam-diaman dek urang tanpa tau salah ambo apo. Saroman kawan ambo nan tibo-tibo mangambok. Ndak nio manyapo. Mangecek-ngecek an ambo sabagai kawan nan ndak tau diuntuang di balakang ambo. Sia nan ndak sakik hati di gituan. Padohal patang ko elok-elok se. Ndak ado masalah. Dek sakik hati langsuang ambo turuik kawan ambo ko katiko pulang sakolah. Ambo tanyo nio nyo apo. Tapi ndak ado jawaban apo-apo dari nyo. Nan ado malah nyo berang-berangan tanpa sebab se ambo saat itu. Akhirnyo ambo putuihan untuak mandiamannyo lo. Percuma basahabat di muko tapi manyimpan dendam busuak di belakang.


Baru beberapa hari nan lalu selebgram Laura manggemparkan publik karano manuntuik mantan pacarnyo Gaga Muhammad untuak mampertangguang jawabkan perbuatannyo. Jadi, si Gaga ko diduga mangendarai oto sambia mabuak sahinggo manyebabkan kecelakaan tunggal nan maakibatkan dirinyo divonis lumpuah saumua hiduik. Dalam kasus ko, laura lah nan langsuang manjadi saksi kecelakaan ko. Namun, nan jadi perhatian dalam kasus ko, Laura nampak sangat ketakutan dan cameh katiko ditanyoi beberapa pertanyaan dari hakim. Banyak pertanyaan nan dijaweknyo dengan pernyataan nan baputa-puta. Dek gara-gara itu lah Laura akhirnyo banyak dihujat dek netizen karano engak bana dalam manjawek pertanyaan hakim. Alah tu manyuduik an korban. Namonyo se iko pertamo kali nyo bahubuangan jo hukum, tantu agak gagok nyo mahadapinyo. Nan penting kini dukuang se nyo untuak maungkap kebenaran.


Lulus ujian nan wak karajoan dengan jujur sangaiklah lua biaso. Iko ndak hnayo karano awak bisa manunjuakan kamampuan jo pengetahuan wak nan sabananyo, tapi karano awak maraso yakin bahwa awak alah mancapai hasil terbaik dengan caro nan batua. Dengan lulus ujian sacara jujur, awak ndak paralu maraso basalah atau cameh jo apo nan alah awak lakukan untuak mancapai hasil tasabuik. Awak bisa maraso bangga dan picayo diri karno awak alah karajo kareh dan jujur untuak mancapai tujuan awak. Salain itu, lulus ujian dengan jujur manunjuakan kalau awak punyo integritas dan tanggunag jawek nan tinggi. Jadi alah jalehkan baa luar biasonyo raso sanang nan wak dapekan dari lulus ujian dengan jujur.


Ado babarapo hal nan dapek diparhatian katiko manghadapi ujian. Caro iko banyak diterapkan oleh urang-urang nan biaso mandapekan nilai tinggi katiko ujian. Sado urang dapek manerapkan caro iko untuak mamaksimalkan nilai ujiannyo yaitu mampelajari materi-materi nan ka diujiankan jauh sabalum jadwal ujian tibo dengan catatan acok maulang-maulang materi sahinggo pemahaman tahadok materi tersebut dapek dikana katiko ujian. Untuak mambari pemahaman labiah capek jo ringkas yaitu mambarian poin-poin penting untuak dihafal. Untuak materi-materi nan mengharuskan untuak menghafal labiah banyak mode sejarah dapek dilakukan yaitu mengganti kata penting manjadi objek tatantu nan labiah murah diingek. Kalau untuak materi terkait hitungan yaitu banyak mambahas soal sahinggo katiko ado soal serupa nan muncul dapek tasalasaian dengan baik.


manonton partandiangan badminton adolah salah satu caro paliang pas untuak manyalurkan hobi jo mandapekkan hiburan nan manyanangkan. Apolai kalau salah satu pemain nan ikuik batandiang adolah idola wak. Selain itu manonton partandiangan badminton marupakan caro terbaik pulo untuak manjadi bagian dari komunitas badminton. Saat manonton pertandingan, awak akan basobok jo urang-urang nan punyo hobi nan samo jo awak dan bisa babagi pengalaman jo informasi. Jikok baruntuang awak bisalo basobok jo pemain idola awak. Dek karano itu, jan lah ragu untuak manonton pertandiangan badminton. Jan lewatkan kesempatan ko untuak marasoan kagambiraan dan kapuehan nan ditawarkan dek olahraga ko. Manonton pertandingan badminton bisa pulo mambuek awak maraso tahibur dan mandapekkan inspirasi dari kemampuan atlet-atlet nan batandiang.


Mancaliak urang nan mandapek penghargaan dan baa sanangnyo katiko mandapek an itu mambuek awak nio juo manjadi bantuak urang tu. Sanang bana rasonyo katiko awak bisa mandapek an penghargaan dari karajo kareh awak. Ado caro nan diagiah oleh urang-urang nan berhasil mendapek an penghargaan tu dengan caro mode ko. Pantiang bana katiko awak mampunyoi tujuan, awak paralu juo maambiak tindakan dari tujuan nan awak nio. Jadi untuak kalian nan nio dan mampunyoi tujuan akan suatu hal dalam maikuik an lomba atau kejuaraan apapun lakukan lah tindakan untuak mancapi itu. Indak akan ado hasil katiko awak hanya badiam diri se dan indak mancubonyo.


Dihapuihnyo Ujian Nasional nan pernah manjadi isu penting untuak dibahas di kalangan pendidikan mambuek pro dan kontra. Bagi pihak nan pro kalau Ujian Nasional memang indak bisa dijadian patokan kalulusan siswa manganggap kalau caro kini alah tepat begitupun sabaliaknyo. Namun, Dinas Pendidikan mangatoan kalau dihapuihnyo Ujian Nasional dapek digantian jo sistem penilaian lain yaitu asesmen kompentensi minimum dan survey karakter. Caro iko dianggap efektif untuak penilaian kelulusan siswa karano untuak manilai kemampuan siswa dapek dari aspek kognitif dan memori. Sadangkan kaduo aspek tasabuik adolah hal nan babeda. Ditahun 2021, menteri pendidikan alah meresmian untuak digantinyo Ujian Nasional. Dan kini di tahun 2022, penerapan caro iko banyak mandapek respon positif dari masyarakat


Taingek bana dulu katiko ambo nio mambalian kado utuak papa mama ambo. Waktu itu ambo masih SMP. Pengen bana mambalian hadiah untuak mama jo papa di acara ulang tahun pernikahan mereka. Akhirnyo, 2 bulan sabalum hari H ambo, kakak dan adiak ambo sepakat untuak samo-samo manabuang supayo bisa mambalian jam tangan couple (pasangan) untuak mama samo papa. Satiok kami dapek balanjo kami masuak an sapartigonyo ka dalam tabuangan ayam nan alah dibali jauah hari. Rela mangurangan balanjo di sakolah. Tapi katiko hari H datang dan bisa maagiah kado spesial untuak mama jo papa ndak tangguang-tangguang bahagianyo. Rasonyo tu ndak bisa diungkapkan jo kato-kato.


Ambo punyo laki nan ndak bisa makan makanan di lua. Soalnyo nyo pernah trauma dek mamakan ayam busuak di warteg. Awalnyo ambo payah juo karano akhirnyo ambo harus masak tiok hari sedangkan ambo pun harus bakarajo dari pagi sampai sore di lua rumah. Akhirnyo ambo cari aka supayo bisa mamasak makanan nan ndak capek busuak sahinggo laki ambo bisa makan tiok hari tanpa ambo harus mamasak tiok hari. Jadi supayo makanan tu ndak capek busuak adolah nan pertamo, masak samba nan kariang-kariang. Kalau nan basah-basah sarupo tumih-tumihan dan gulai manggulai pasti labiah acok basinyo. Nan kaduo, angek an samba tu di sore hari kalau raso-raso bisuak ka basi. Nan ka tigo, pas lah malam jan lupo untuak simpan samba ko dalam kulkas. Dengan 3 caro ko mako samba kalian pasti akan tahan lamo dan jauah dari kato basuak atau basi.


ado beberapa jenis minta maaf nan dapek dilakuan katiko telah tajadi kesalahan nan cukuik besar. Partamo,  maminta maaf jo mangucapkan kata-kata nan tulus takah inyo bartanggung jawab tahadok perbuekannyo dan mangatakan kejadian sebenarnyo. Kaduo, Tidak mamberikan alasan masuak akal dan pembelaan tahadok kelakuannyo. Katigo,  mamberikan hadiah sabagai permintaan maaf atas kesalahan nan inyo lakuan. Kaampek,  maminta maaf jo gesture takah manundukkan kepala dan manempelkan kaduo tangan. Kalimo,  maminta maaf jo barsujud ataupun  tindakan lain. Kaanam, Meminta seseurang tasabuik untuak mambalaskan hal nan sama atas perbuekan dan kesalahan nan telah inyo lakuan agar inyo lebih lega katiko inyo maminta maaf.


Salain Raffi Ahmad, kasalahan dengan mamakai narkoba pun pernah dilakukan dek komedian Coki Pardede. Komedian nan terkenal karano dark jokesnyo iko kadapatan mamakai narkoba di kamar kosnyo. Saat kanai tangkok Coki taliek cukuik panik dan katakutan. Satalah tim panyidik malakukan pamarisoan tarhadap Coki Pardede, mereka pun langsuang manatapkan Coki sabagai tasangko kasus narkoba basamo 2 urang lainnyo. Duo urang lain nan ditatapkan juo sabagai tasangko adolah parampuan bainisial WLY nan batugas sabagai kurir dan RA nan batugas sabagai bandar. Salain Coki Pardede, ado komedian lain nan pernah juo tajerat kasus narkoba. Komedian itu adolah adiak kanduang Ananda Rispo, yaitu Fico Fachriza.


Mati syahid adolah kematian nan dihadiri oleh para malaikat. Dalam islam, urang nan tamasuak mati syahid adolah mereka nan mati dalam baporang karano memperjuangkan kebenaran. Manuruik islam, urang nan maningga dinyatakan mati syahid adolah katiko urang nan mati dijalan Allah SWT contohnyo katiko manuntuik ilmu, maningga karano kecelakaan katiko nio badakwah dan lain sabagainyo. Urang-urang nan takanai wabah penyakik pun bisa dikatakan mati syahid. Manuruik berbagai ulama, urang nan tanggalam bisa digolongkan kapado mati syahid karano dalam menghadapi kematiannyo akan mengalami sakik nan indak tatahankan dan penderitaan katiko akan maningga. Urang nan maningga karano tanggalam pun haruih diurus sasuai jo prosedur sasuai jo syariat islam.


Salain untuak digunokan sabagai pupuk kandang kotoran hewan jugo bisa digunokan sabagai kebutuhan manusia.  barikut iko babarapo jenis kotoran hewan nan dapek digunokan oleh manusia.  partamo, kotoran hewan luwak nan biasonyo dihargai cukuik mahal dan dapek dijadikan sabagai biji kopi. kaduo, kotoran Panda dima kotoran iko dapek dijadikan sabagai bahan untuak pembuatan teh nan diproses jo metode tatantu  sahinggo dijual jo harga nan cukuik mahal yaitu sakitar 2,7 juta.  katigo, Kotoran badak dima dapek digunokan sabagai bahan dasar untuak pembuatan kertas. salain itu jugo manfaatnyo nan banyak dima dapek manghemat energi pembuatan kertas sampai 44% sarato labiah ramah lingkungan karano indak haruih manebang pohon.


Siapo yang indak sanang bisa masuak paguruan tinggi impian. Mandapek an ilmu nan beko bisa fokus dan manjadi jalan untuak mandapek an karajo atau karier salanjuiknyo. Indak hanyo itu di paguruan tinggi manjadi salah satu wadah mancari suasana baru sampai beko relasi manjadi batambah pulo. Ujian nan nio masuak paguruan tinggi indak saketek payahnyo dan saingan yang ka samo-samo maambiak bangku di paguruan tinggi tu indak saketek pulo banyaknyo. Katakunan urang yang nio masuak sasuai jurusan nan katuju manjadi apresiasi sagadang-gadangnyo untuak diri surang maupun guru jo orang tuo di rumah. Kasanangan nan ditarimo di bangku kuliah indak bisa diukua jo apopun, soalnyo usaho surang jo kamampuan nan diawal tadi bisa manjadi jalan tarang untuak nan ka datang.


Acok bana konflik SARA tajadi di tangah masyarakat awak yang baragam. Pamasalahan tasabuik ado yang tajadi antaro individu jo individu dan ado juo antaro individu jo kalompok. Contoh carito karena perbedaan agamo, awak nan panduduak di wilayah awak yang mayoritas Islam. Sabananyo indak islam se tapi ado agama nan lain yang ado di wilayah awak cuman memang bukan sabagai mayoritas. Katiko awak disingguang atas agamo nan awak anut dan mandanga katiko agama lain manyingguang agamo awak tantu awak bakal berang. Hal itu wajar se, manuruik ambo urang nan maanut sabuah agamo, tantu akan berpegang mutlak ka agamonyo dan bakal berang kalau ado hal nan manyingguang, tapi iko indak serta merta harus awak jadian konflik yang gadang, kalau bisa di mediasi an ancak mode ko lai karena Indonesia adolah banyak keberagaman


Bagi sabagian urang memang jarum suntiak ko manakuik an. Jangan kan disuntiak, mancaliak jarumnyo se alah manakuik an. Tapi indak bisa awak elak an kalau alah harus suntiak kareno alasan kasihaik an awak. Kori salah satu parawat yang mambagikan carito pasien inyo katiko disuntiak. Bantuak nyo lawak bana, apolai alah apak-apak. Muko apak tu bantuak anak ketek, muluik nyo tangangak, tangan manggalantuang, lawak banalah pokoknyo. Apo yang dialami dek apak ko, manjadi carito lawak di rumah sakik tampek inyo barubek. Kareno biasonyo yang katakuik an tu adolah anak-anak, baru kali ko ado apak-apak yang indak malu manunjuak an raso takuik inyo disuntiak.


Kalau awak tampil di ateh pangguang dan dihadapan urang rami, jan pernah bapikia untuak maagiah hasil nan samparono ka penonton. Kalau kalian bapikia untuak maagiah penampilan samparono, mako sacaro ndak langsuang kalian alah maagiah beban nan barek ka diri kalian surang. Iko lah nan ma akibaik an penampilan urang manjadi batele-tele. Nyo maanggap katiko melakukan kesalahan saketek apopun mambuek penampilannyo ndak sempurna. Kesalahan ko akan taingek-ingek taruih salamo penampilan. Iko lah nan mambuek urang tu ndak fokus dan ndak bisa tanang salamo penampilan sahinggo makin banyak kesalahan nan tajadi. Nan paralu kalian lakukan tu cuma maagiah penampilan terbaik kalian. Dengan bapikia saroman tu pasti penampilan akan labiah santai.


Agar labiah aman bagi kesehatan kito, berikuik babarapo tips katiko manggunoan toilet umum. Pertamo, Usahoan untuak indak mamegang benda atau bagian dari toilet sacaro langsuang, misalnyo kayak gagang pintu, dudukan toilet, tuas kloset, keran wastafel, dan tampek sabun. Kito bisa menggunoan tisu atau sapu tangan untuak manghindari kontak langsuang jo benda-benda tasabuik. Salain itu, kito bisa manggunoan siku atau bahu untuak mandorong dan mabuka pintu toilet. Kemudian, gantuang tas dan barang bawaan di gantuangan yang barado di baliak pintu. Jan dilatakan di lantai toilet karano bisa manjadi tampek yang paliang kumuah di toilet umum. Jiko indak yakin samo kabarasiahan dudukan toilet, kito dapek mambarasiahannyo talabiah dahulu jo cairan atau tisu basah yang manganduang antiseptik.


Pada salah satu kasus nan pernah diunggah di sosial media oleh salah satu keluarga pasien dari Puskesmas.  inyo mangatakan bahwa toilet di Puskesmas tasabuik sangek kotor sahinggo inyo sangek jijik dan indak nyaman untuak barada di tampek tasabuik.  padahal saharuihnyo tampek kesehatan itu haruihlah barsih dan terawat karano itu adolah tampek nan cukuik sansitif bagi pasien.  jika toilet dalam puskesmas itu kotor mako pasien indak akan nyaman untuak barlamo-lamo di dalam toilet tasabuik sahinggo inyo akan malas untuak mambersihkan dirinyo dan itu jugo akan barakibat kan ka kondisi kesehatannyo.  mako dari itu penting bana untuak mamparatien dan manjago  kebersihan toilet maupun tampek-tampek  lainnyo bia kenyamanan dapek tercipta.


Katiko urang tuo awak marah pasti parasoan awak alah campua aduak. Takuik kanai berang iyo, cameh iyo kadang kesal pun iyo. Talapeh dari itu awak harus sadar juo apo yang manjadi pamicu berangyo kaduo urang tuo awak. Awak juo kalau diberangan sabananyo cukuik dangaan dan jan mambentak baliak urang tuo awak. Langkah nan tapek untuak mananggapi berangyo urang tuo awak adolah. Patamo batanang dan ingek kalau berang amak awak ko indak salamo itu, kaduo jan marengek cukuik danga, katigo jan fokus bana parasoan awak katiko diberangan kareno berang amak awak ado panyababnyo, siap tu bapikia dulu sabalum mambari tanggapan dan kalau alah basikap sopanlah.


Mila alah babarapo hari ko bausaho untuak mangarajoan tugas yang sabanta lai harus dikumpua. Inyo alah bausaho sadamikian rupo tapi memang tugas yang diagiah dek atasannyo tu lumayan mangureh wakatu dan tanago mila. Indak bantuak biasonyo, kalau karajoan mila yang biaso dikarajoan mila indak pernah talaik untuak manyalasaian. Apolai tugas iko memang diharuskan mila yang mangarajoan nyo, kareno kecek atehannyo mila yang biso mangarajoannyo dengan elok. Mila kini takuik mangacek an nyo sabananyo ka atehan, kareno indak bisa sasuai target. Manuruik mila kalau tugas batumpuak dan gadang tugasnyo saharusnyo atehan harus mangarati. Apolai inyo mangarajoan surang se, jadi wakatunyo bisa juo diperpanjang.


Salamo maso-maso kehilangan Ani sadiah ibu nyo alah maningga dan indak disampiang inyo lai. Ani salalu maratapi dan maraso malang nyo nasib inyo, kasadiahan yang bagitu mendalam dirasoan dek ani. Sabananyo banyak urang nan alah manesahati agar jan mode tu, terlalu maratapi urang nan alah maningga dan maninggalkan kewajiban inyo salamo ko. Manuruik keluargo ani nan lain, meratapi urang nan alah maningga hanyo manambah luko di hati awak dan mambuek urang nan alah maningga susah juo diateh itu. Islam pun mangecek an untuak urang muslim bahwa indak buliah seseorang meratapi urang nan alah maningga karena hukum nyo bisa haram dan urang yang meratap terlalu dalam harus bertaubat kepado tuhan.


Damam pangguang bisa dialami dek siapo, tamasuak para artis nan bahkan lah acok tampil di pangguang. Ado banyak artis nan pernah mangalami damam pangguang. Di antaronyo bahkan marupokan artis internasional. Artis partamo nan pernah mangalami damam pangguang adolah panyanyi asal Indonesia, yaitu Cakra Khan. Cakra Khan mangaku mangalami damam pangguang katiko inyo harus baliak manyanyi di pangguang offline. Hal iko disababkan karano salamo pandemi Cakra Khan indak pernah mandapekkan job manyanyi di pangguang offline. Kamudian artis kaduo nan pernah mangalami damam pangguang adolah panyanyi internasional nan sangaik terkenal, yaitu katy Perry. Panyanyi dan panulis lagu asal Amerika iko mangalami damam pangguang di awal karirnyo sabagai panyanyi. Artis terakhir nan pernah mangalami damam pangguang adolah idol asal Korea, yaitu Lee Hi. Lee Hi mangaku acok mangalami raso cameh tiok kali maikuti audisi.


Ambo sajak ketek lah hobi banyanyi. Akhianyo, di umua ambo nan lah manginjak 23 tahun, ambo barhasil mandapek kasempatn untuak banyanyi di pangguang. Iko adolah pangguang partamo ambo. Walaupun pangguang iko disalanggarokan di pesta parnikahan kakak ambo, tapi ambo maraso cakuik takuik. Katakutan nan ambo rasokan tajadi karano ambo damam pangguang. Kaki ambo indak baranti manggaretek sajak diagiah tau kalau ambo akan banyanyi di pangguang. Salain kaki, tangan ambo pun indak baranti manggaretek sajak tadi. Ambo takuik nantinyo para tamu indak manyukoi lagu nan ambo nyanyikan. Ambo pun takuik kalau nantinyo suaro ambo tarnyato indak disukoi dek para tamu. Katakutan itu taruih malando diri ambo sampai akhianyo ambo naiak ka ateh pangguang.


Ado beberapa hal nan bisa dilakukan di saat diri kalian takuik bajalan surang malam-malam. Nan pertamo, kok dapek cari kawan. Biasonyo pasti awak punyo kawan-kawan nan punyo rumah sa arah. Kalau ndak ado baru lakukan langkah nan kaduo, yaitu minta japuik ka urang tuo. Kalau nan kaduo ko ternyato ndak bisa juo tapaso pakai caro nan terakhir, yaitu minta tolong kapado Allah. Sapanjang perjalanan baco doa supayo selalu dilinduangi dek Allah. Jan lupo hal nan paliang penting selain langkah di ateh, adolah cari jalan nan rami, ndak ba a baputa agak jauah asalkan keselamatan kalian tajago. InsyaAllah kalian salamaik sampai tujuan.


Satiok urang pasti pernah buek salah. Apolagi nan namonyo manusia ndak kan bisa luput dari nan namonyo salah. Tapi nan salah adolah urang nan ndak bisa baraja dari kesalahan dan ndak nio manarimo kesalahannyo. Babarapo alasan manga urang ndak nio mangakui kasalahan nan partamo adolah karano urang tu punyo raso gengsi nan tinggi. Kaduo karano urang tu takuruang dalam kebenarannyo surang, sahinggo inyo meraso batua tarui se. katigo karano takuik akan konsekuensi nan ka ditarimo, akibatnyo banyak urang nan takuik mangakui kasalahan dan mancari alasan supayo ndak disalahkan. Kaampek takuik dihakimi urang lain. dan tarakhir karano meraso ndak terlibat dalam masalah nan ado.


Undian nan diadoan babagai pihak untuak manariak ataupun maagiah apresiasi kapado pelanggan atau pangikut setianyo kini alah banyak dilakuan. Dan banyak masyarakat nan tatarik untuak mangikuti undian tasabuik. Tapi dimaso kini alah banyak urang nan mancari kesempatan di tren nan kini sadang tajadi. Mako dari itu, penting untuak manilai sumber atau pihak nan mangadoan undian online tasabuik. Ado caro nan baguno untuak manilai kebenaran undian nan diadoan tasabuik. Partamo yaitu dengan mancaliak siapo nan mangadoan undian. Mancari tau apokah pihak tasabuik alah resmi dan diakui sacaro hukum. Kaduo, mancaliak persyaratan nan haruih dipenuhi oleh partisipan jiko nio mamenangkan hadiah undian. Undian nan indak mamungut biaya dan diadoan samo pihak resmi adolah undian nan dapek dipicayo sadangkan undian nan banyak manuntuik sorek-sorek takah mangaluaan biaya dan pihak penyelenggara nan indak banyak diketahui mako kemungkinan ado indikasi penipuan


Kalian pernah ndak si wakatu ketek dulu main jo tatanggo kalian sampai kawan kalian ko manangih. Ambo punyo carito yang sarupo, jadi dulu ambo pernah buek kawan ambo manangih. Ingek bana dulu kejadian nyo tu kareno ambo yang marusak an barang mainan punyo kawan ambo ko. Manangih sajadi-jadinyo kawan ambo ko, inyo manangih nan ambo manangih lo kareno takuik diberangan. Ambo takuik diberangan amak jo diberangan dek amak kawan ambo ko. Sabananyo kalau diingek-ingek lawak bana dulu tu jadi ndak ado yang tasimpan dihati kalau sadang bacakak atau apo. Soalnyokan namonyo anak ketek pasti ado-ado se karajonyo. Amak ambo jo amak kawan ambo pun sampai kini masih batatanggoan dengan elok.


Aulia pai ka dokter jo suami nyo soalnyo paruik aulia ko taraso ndak lamak dan mual bantuak biasonyo katiko magh nyo sadang kambuh. Awalnyo aulia nio barubek se kareno inyo kiro magh nyo kambuh, tibonyo hasil yang dikecek an jo dokter mambuek nyo takajuik. Kecek dokter tu inyo hamil, ndeh langsuang refleks se malatak an tangan ka paruik soalnyo tanyato ado calon bayi di paruik aulia. Sabana tahun ko mambuek nyo sanang alah mandapek an kaba baik ko. Banyaklah hal-hal nan harus diperhatikan kecek suami aulia. Manuruik inyo, aulia ko harus manjago makanan yang masuak indak buliah makan yang terlalu padeh. Makan sayua tu ancak untuak ibu hamil, pakar gizi pun satuju untuak maagiah gizi yang saimbang.


Kapatang waktu keluarga datang manginap ka rumah, kami maota sampai laruik malam, jadinnyo ambo talambek jago subuah, agak malu rasonyo tuan rumah talambek jago sedangkan dunsanak nan lain alah abih jago, mungkin dek ndak biaso batanggang samo alarm dek ndak tadanga mangkonyo talambek jago. tapi bisuak pagi ambo ndak  buliah talambek, jadi ambo lah malakukan mode seting alarm, pertamo piliah lam 15 minik sabalum subuah, piliah nada dering nan palaing kareh, volume suaro harus kareh, di buek alaram agak 3 yang punyo jeda waktu 5 minik, latakan hp kok lah ka lalok dakek samo awak, insyallah lai bisa tajago ndak talambek.


Padusi ko labiah rentan untuak mangalami depresi kalau iduik surang. Hiduik surang mambuek wak maraso kasepian labiah acok. Berdasarkan penelitian dari University of Helsinki’s Institute of Behavioral Scientist, 1 dari 4 urang padusi nan iduik surang pernah mambali ubek antidepresan, sadangkan cuman 1 dari 10 padusi nan ndak iduik surang diri nan mambali ubek antidepresan.  Dari penelitian tersebut manunjuakan kalau peluang padusi nan iduik surang untuak kanai depresi labiah gadang dibandiang nan ndak iduik surang. Urang nan hiduik surang biasonyo ndak punyo kawan untuak babagi perasaan sahinggo perasaan nyo tapendam dan akhirnyo maraso depresi apolai perempuan nan labiah paraso dibandiang laki-laki.


Katiko ambo sadang di lua, keluargo ambo ko manyuruah ambo untuak capek-capek pulang ka rumah. Ambo indak tau manga kok disuruah pulang ka rumah, ssdangkan kini ambo sadang makan-makan marayoan hari ulang tahun basamo kawan. Tanyato pas ambo alah sampai ka rumah takajuik bana ambo tanyato urang rumah alah mambuek an suprise ulang tahun untuak ambo. Padohal pas dijalan ambo kesal dalam hati disuruah pulang, tanyato pas sampai rumah taharu bana ambo kironyo keluarga ambo marayoan hari ulang tahun ambo. Mangko dari itu awak jan manjadi urang yang baburuak sangko, awak disuruah pulang bukan bararti disuruah mangarajoan karajo rumah se mungkin ado hal lain. Palajaran nyo adolah awak haruslah manuruik apo kato keluargo awak karena inyo ndak mungkin mangganggu wakfu awak.


Kini sadang banyak tajadi gampo, baiak di Indonesia ataupun di lua nagari. Di Indonesia ado Cianjur, di lua nagari ado Turki samo Suriah. Gampo nan banyak mamakan korban, nda hanyo ribuan bahkan puluahan ribu urang nan jadi korban. Gampo di Cianjur bakakuatan 5,6 magnitudo badampak barusak, nan mambuek ratusna urang maningga. Banyak bangunan nan rusak. Badan Nasional Penanggulangan Bencana (BNPB) mancatat, sampai 29 Desember 2022 alah 3.507 bancano nan tajadi di Indonesia. Daro total bancano nan tacatat adolah banjir sabanyak 1.504 kajadian, cuaca ekstrem sabanyak 1.042 kajadian, tanah longsor sabanyak 633 kajadian, kabakaran lahan jo hutan sabanyak 251 kajadian, gampo 28 kajadian, galombang pasang 26 kajadian, 4 kakaringan, samo 1 latusan gunuang


Katiko sadang manjalani perjalanan jauah ado barbagai faktor nan dapek maningkatkan risiko sasaurang dapek mangalami mabuk perjalanan.  partamo,  penumpang tasabuik barusia antara dua sampai 12 tahun dima umur tasabuik mamang cukuik umum mangalami mabuk kendaraan. kaduo,  katiko barada di dalam mobil atau kendaraan nan sadang bajalan mamainkan handphone atau mambaca buku sahinggo gerakan mato akan cukuik acok namun Indra lainnyo indak bekerja sahinggo ado ketidakseimbangan antara kerja indera mato jo sinyal nan  dikirim ka otak. katigo,  barada di perjalanan tasabuik alah manderita kondisi tatantu  takah pusing atau demam sahinggo di dalam kendaraan nan bargerak akan mamperparah kondisi tasabuik dima inyo akan maningkatkan risiko mabuk perjalanan.


Gempa bumi nan akhir-akhir iko tajadi di negara Turki dan negara tetangganyo mambuat banyak ketakutan masyarakat karano bancano alam tasabuik alah manunjukkan tanda-tandanyo di barbagai negara lain takah Cianjur dan lainnyo.  bancano alam  manyebabkan banyak kerusakan di daerah tasabuik takah runtuhnyo bangunon,  rataknyo jalan dan hal lain sabagainyo.  salain itu jugo korban nan barjatuahan dari bancano alam iko jugo sangek banyak sahinggo banyak masyarakat di daerah tasabuik mamilih untuak mangungsi terlabiah dahulu karano inyo takut akan gempa susulan.  ribuan urang tertimpa bangunon nan runtuh akibat gempa bumi di Turki manyebabkan daerah tasabuik manjadi zona barbahaya karano gempa gadang alah  meruntuhkan daerah tasabuik.  sabaiknyo kito sabagai manusia salalu bardoa kapado Tuhan bia salalu dilindungi  dari sagalo marabahaya takah bancano alam.


Banyak nan berang karano maraso karajo nyo di ambiak dek kawannyo nan lain. Padahal nan sabananyo tajadi adolah pembagian karajo nan ndak jaleh sahinggo nan surang maraso karajo nyo di ambiak jo nan lain begitupun sabaliaknyo. Oleh karano itu, butuh pembagian karajo nan jaleh sahinggo urang nan ditugaskan ndak saliang bacirabuik manyalasaiannyo. Disiko peran pemimpin sangaik bapangaruah. Harus jaleh bateh-bateh karajo nan di agaih ka bawahan. Selain peran petugas peran bawahan pun harus ado di siko. Bawahan harus labiah aktif dan kritis. Kalau ado raso-raso batindiahan karajo awak jo nan lain tanyokan ka pimpinan ba a makasuiknyo. Sahinggo bisa jadi masukan untuak pimpinan. Jadi ndak saliang berang-berang ndak jaleh se satu samo lain.


Mangancam artinyo manyatoan makasuik dengan niek untuak malakuan sesuatu yang marugika, manyulik an, manyusahkan dan mambuek pernyatoan mangancam untuak manyakiti urang lain. Tantu katiko posisi awak sedang diancam awak akan maraso takuik dan tapakso untuak maikuik an niek si pangancam kalau indak ado jalan lain untuak kalua dari ancaman itu. Manakuik an bana rasonyo katiko ancaman sampai kapado awak. Manuruik guru ambo sadoalah kejadian punyo konsekuensinyo, kalau awak memang diancam untuak malakuan sesuatu yang di lua kandali awak kapado pihak yang berwajib. Kareno itu tajadi bukan kareno nio nyo awak dan pado saaik itu awak indak bisa maambiak kaputusan sacaro jernih.


Makin kasiko makin banyak bana urang nan mam prank urang tuonyo dan dijadikan konten di Youtube. Bahkan ado nan bapura-pura maningga dalam kamar dengan tujuan untuak mancaliak ekspresi panik urang tuonyo. Manuruik ambo, prilaku nan mode ko ndak patuik untuak ditiru. Urang tuo awak tu kebanyakan alah tuo. Ndak sarupo jo awak nan masih mudo-mudo. Biasonyo urang tuo tu ndak bisa mancaliak atau mandanga hal-hal nan ndak diinginkannyo. Jan sampai dek ulah awak mambuek urang tuo jantungan. Memang nampaknyo sepele tapi akibaik nan akan ditimbulkan tu nan harus diperhatikan. Jan sampai manyasa di kamudian hari. Penyesalan tu selalu datang di akhir.


Ado cerita lawak dari seorang ibu-ibu di Jerman. Ibu ko bausia 45 tahun dan mampunyoi surang anak. Jadi ibuk ko ikuik undian nan ternyato nyo menjadi satu-satunyo pamanang. Nan buek lawak adolah ibu ko ndak sadar kalau nyo manang karano nyo manyimpan karateh lotre tu dalam dompetnyo. Jadi tanpa ibu ko sadari nyo mambaok pitih undian salamo baminggu-minggu di dempetnyo dengan nominal nan fantastis. Lotto Bayern mangecek an baso Ibu ko manang dalam undian tersebut semenjak 9 Juni 2021 dan berhasil mamanangkan nilai pitih sakitar 33 juta euro atau setara jo 566 miliar rupiah. Ibu ko pun bacarito baso dengan pitih nan banyak ko mereka akan babuek sesuatu nan bamanfaat untuak lingkungan.


Dulu ambo tamasuak urang yang pamberang dan kadang juo berang-berang ndak jaleh padohal indak ado sabab. Perasan ambo se maraso indak tanang dan kalau ado apo-apo dibaok paniang. Tamasuak urang yang ndak batanang lah ambo dulu, banyak juo kawan nan ndak suko ka ambo. Untuang se kini ambo alah sadar dan mangurangi sifaik buruak ambo dan indak manjadi pamberang. Baa kok bisa ambo kayak giko, kareno sifaik buruak awak ko akan bardampak buruak untuak awak dan urang lain. Mangko dari itu kalian nan suko berang-berang cubo tarik nafas dan batanang. Indak sadoalah urang bisa manarimo sifaik awak, banyak na duso dek urang ndak suko jo awak kalau pamberang bantuak tu.


Kawan ambo lawak bana katiko kanai tipu dek giveaway bodong yang di buek urang di sosial media. Caritonyo kan inyo nio ikuik kareno mancaliak ambo mandapek an hadiah dari undian yang ambo dapek an. Wakatu itu ambo memang mangirim kupon-kupon yang ambo dapek an dari mambali salah satu merek cemilan yang maadoan undian ka pos. Ambo wakatu dapek dan dinyatoan tu yo bana takajuik apolai hadiah nyo indak main-main. Ambo caliak dulu tapi asli, apo indak kabar iko. Kawan ambo ko lawak nyo kanai tipu, ma ado urang nio maagiah hadiah tapi minta uang muko. Dari carito kawan ambo ko, diharok an untuak kasadoalah urang untuak hati-hati terhadap undian bodong mode ko.


Katiko pagantian hari tapek jam 12 malam, Linda nan sadang bamain handphone dikamar kos nyo dikajuikan samo kawan-kawannyo nan tibo-tibo masuak tanpa mangetok talabiah dahulu. Kawan-kawan Linda nan mambaok kue ulang tahun tasabuik dengan samangek manyanyian lagu ulang tahun. Mereka maagiahan kue nan dihiasi samo lilin manyala tasabuik. Linda maniup lilin dan mangucapkan tarimo kasih kapado kawan-kawannyo nan alah ingek samo tanggal ulang tahunnnyo. Dimalam itupun, Linda manarimo hadiah-hadiah ketek pambarian kawannyo. Linda pun dipersilahkan untuak mangarek kue ulang tahun tasabuik. Linda maagiahan potongan kue partamamonyo kapado kawannyo nan mamaciak kue tadi. Linda dan kawan-kawan pun malanjuikan acaro dengan maabiak foto untuak di psoting ka media sosial.


Raso sanang indak hanyo dirasokan katiko awak balanjo untuak diri surang. Bisa mambalian barang nan katuju dek urang tasayang pun mambuek awak sanang dikaranokan manyanangan hati urang lain. Apolai kalau awak alah lamo manabuang untuak mambali barang tu. Contohnyo sajo Rani nan alah manabuang sabulan ko untuak mambalian amaknyo kado ulang tahun. Rani nio mambalian jam tangan baru untuak amaknyo di ulang tahun baliau nan ka 55 tahun. Rani mambali jam tangan lewat salah satu aplikasi balanjo online yaitu Zalora. Zalora adolah bagian dari fashion grup takamuko di dunia. Zalora manjua babagai macam jenis pakaian, jam tangan, tas, sepatu dan pernak pernik fashion jo kecantikan lainnyo. Zalora alah ado sajak tahun 2011 dan mangambangan bisnis fashion online nyo sampai ka 27 negara. Zalora Indonesia surang ado di bawah nauangan  PT. Fashion Eservices Indonesia. Zalora adolah salah satu e-commerce populer di Indonesia.


Ado beberapa caro untuak mansyukuri harato karun nan awak tamukan. Nan pertamo, manfaatkannyo sacaro elok. Jan digunokan untuak hal-hal nan sifatnyo pemborosan atau nan mambuek tuhan berang. Kok basuo pitih sumbangkan ka masajik. Kok basuo mainan agiahan ka panti asuhan supayo bisa dipagunoan dek anak-anak nan ado disinan. Jadi apo nan awak temukan tu bisa manjadi berkah untuak urang banyak. Jan maraso rugi lo katiko apo nan awak dapek an tu ndak awak nikmati surang. Tuhan punyo banyak caro untuak maagiah razaki kapado umaiknyo. Siapa tau dengan caro ko tuhan mauji keimanan apokah awak akan mamakan sesuatu nan bukan manjadi hak awak atau sabaliaknyo.


katiko melakuan kesalahan banyak anak nan manutupi kesalahannyo agar indak diberangi oleh urang tuanyo. Namun hal tasabuik tidaklah baik karano dianggap indak dapek bartanggung jawab atas perbuekan nan  dilakuannyo. Barikuik tindakan nan dapek dilakuan agar mamperoleh  maaf dari urang tuo katiko seurang anak melakuan kesalahan. Partamo,  mamasang ekspresi nan manyedihkan di depan urang tuo karano telah melakuan sebuah kejahatan sahinggo urang tuo akan lebih barempati kapado anaknyo. Kaduo,  mangatakan hal nan sebenarnyo tajadi sahinggo kesalahan  tasabuik ada. Ketiga,  cepat maminta maaf atas kesalahan nan telah dilakuan dan barjanji indak akan pernah mangulanginyo kambali.Dengan maminta maaf sacaro tulus dan mengakui kesalahan adolah perbuatan nan seharuihnyo dilakuan.


Gina ndak manarimo kanyatoan kalau inyo harus bapisah jo Dina, sahabat nyo sajak dari SD. Inyo takuik kalau Dina akan malupoan nyo. Jadinyo barencana untuak mambuek kenang-kenangan nan akan diagiah ka Dina sabalunnyo pindah ka lua nagari. Gina mambuek buku kenangan untuak Dina. Buku tu di sampul warna merah mudo dan ditempelan bara buah stiker bungo dan kuciang karno Dina suko jo kuciang. Dalam buko isinyo tulisan papisahan Gina untuak Dina, salain itu tatulih lo carito-carito nan dilalui oleh inyo baduo. Pado halaman satangah ka balakang, isinyo foto-foto kenangan nyo baduo nan dicetak dalam bantuak polaroid. Gina baharok dengan buku ko, Dina akan taruih taingek jo persahabatan inyo baduo.


Sabagai laki-laki manuruik ambo ndak mao se katiko tatangkok basah jo kawan pai mangawanan amak pai ka pasa. Ado nan mangeek biaso se tapi antah ba a manuruik ambo ndak jantan se gitu. Apo lai pas tatangkok basah tu ambo sadang di pacik an dek amak. Raso ka di galak an anak mami se dek kawan-kawan. Ternyato sugesti ko emang mampangaruhi terhadap apo nan akan tajadi. Bisuak nyo ambo di galak an dek kawan ambo nan tasarobok di pasa patang. Nyo kecek an lah basonyo ambo ko anak mami. Anak mami nan kama-kama harus basamoa amak. Kama pun amak pai harus ikuik. Agak ka pasa sakalipun. Walaupun kawan ambo ko takasan bagarah se tapi antah ba a sampai se ka hati rasonyo.


Malahian sacaro caesar indak samengerikan nan dibayangkan. Operasi caesar biaso dipiliah samo ibu karano dalam prosesnyo indak sasakik katiko malahiaan sacaro normal. Tapi banyak ibu pulo nan indak nio mamiliah caro malahian caesar karano takuik samo risiko dan indikasi nan bisa sajo tajadi kamukonyo. Satiok ibu hamil paralu untuak manjalani pemeriksaan kandungan rutin ka dokter agar kondisi kesehatan ibu dan janin dapek tapantau. Ado babarapo kelebihan katiko malahian sacaro caesar yaitu dapek mamiliah tanggal persalinan. Salin itu, manurunkan risiko cedera takah distosia bahu. Manurunkan risiko tajadinyo inkontinensia urine atau prolaps organ panggul. Jadi, malahirkan sacaro caesar labiah dianjurkan untuak ibu hamil nan mampunyoi komplikasi kehamilan.


Syakila kehilangan dompet nan inyo baok waktu mambali makanan di warung Nasi Padang. Syakila baru sadar waktu alah sampai karumah, tasintak se langsuang. Langsuang lah inyo pai ka warung nasi padang tu tapi kecek urang kasir indak ado mancaliak dompet inyo ko. Alah batanyo juo ka urang lain nan bakarajo di warung nasi padang ko tapi keceknyo inyo indak mancaliak do. Cameh bana inyo kalau dompet tu hilang soalnyo ado surat-surat pribadi disitu. Indak lamo tu ado urang nan manalepon, sabalumnyo inyo batanyo dulu mungkin untuak memastikan kalau memang syakila yang punyo dompe ko. Dikecekan lah jo inyo kalau itu yobana dompet inyo, dompet nyo warno ungu mudo, dompet nyo saganggaman tangan indak gadang, bantuaknyo minimali ado pita di depanyo. Setelah mangecek an itu baru urang tu picayo dan maagiah dompet tu ka syakila.


Alah bara bulan nan lalu ambo minta balikan iphone keluaran terbaru ka apak ambo yaitu iphone 14. Betapa kesalnyo katiko ambo nan maminta malah adiak ambo nan dibalikan. Memang babeda perlakuan urang gaek ko kalau ka anak bungsu. Padohal ambo nan alah managih-nangih kapatang ko minta dibalikan hp baru. Bukan untuak gaya-gayaan tapi memang untuak kabutuahan karano hp ambo nan lamo alah rusak. Semenjak saat itu ambo ndak nio minta dibalikan apo pun ka urang tuo ambo. Bia lah ambo buktikan kalau ambo bisa mandapek an apo nan ambo nio dengan caro ambo surang. Mungkin itu lo jalan ambo untuak mandapek an apo nan ambo inginkan.


Institut Teknologi Bandung adolah kampus nan paliang ambo idam-idamkan sajak dulu. Jurusan teknik mesinnyo sangaik ambo sanangi, karano jurusan teknik mesin di fakultas teknik mesin dirgantara tu alah terbukti sajak dulu mencetak calon insinyur insinyur hebat. Di fakultas ko ado jurusan nan jarang di kampus negri, bahkan ndak ado mungkin di kampus lain do yaitu jurusan aeronautical. Dan Alhamdulillah kini ko ambo lulus di kampus dan jurusan yang sasuai jo minat ambo. Ambo ndak bakal manyio-nyioan kesempatan nan alah ambo dapekan ko. ndak sumbarang urang nan bisa lulus di kampus ko do. Jadi ambo bakal giat dalam melaksanakan perkuliahan ko.


Dilansir dari surek kaba yang ambo baco kalau hiduik dengan fobia indak lah mudah. Jan kan mancaliak atau manyentuh objek nyo, mambayangan nyo se awak lah katakuik an. Misal urang yang punyo pangalaman dulunyo dikarumuni jo kecoa yang banyak. Hal itu akan mambueknyo takuik dari katakuik an balabiah itu akan manyebabkan inyo fobia jo kecos. Untuak itu ado langkah yang bisa awak terapkan untuak manghadapi phobia dalam diri. Patamo hadapi fobia ko sacaro palahan indak salalu mahindari nyo se, kaduo barajalah teknik relasasi atau malakuan terapi, katigo jan mambayangan sacaro balabiahan katakuik an awak tu jadi tantang fikiran negatif surang.


Tindakan injeksi atau suntik adolah tindakan medis nan cukuik acok dialami dek kabanyakan urang. Karano hal itu indak jarang banyak urang nan takuik disuntik. Tindakan suntik iko harus dilakukan sacaro aman dan harus dikarajokan dek tanago medis nan ahli di bidangnyo. Ado babarapo jenis dan manfaat suntik nan paralu kito tahu. Partamo adolah injeksi intramuskular. Injeksi jenis iko dengan tujuan mambarikan ubek. Injeksi jenis iko barmanfaat agar ubek dapek diserap oleh tubuah dengan capek. Kaduo, ado injeksi intradermal nan biasonyo dilakukan untuak vaksinasi. Injeksi jenis iko biasonyo bamanfaat untuak mangatahui apokah seseorang mampunyoi alergi atau indak. Lalu ado juo injeksi subkutan nan bamanfaat untuak ubek nan paralu waktu serap lambek. Terakhir, ado injeksi endovena.


Pangalaman nan mamalukan bana katiko ambo sakolah dulu. Sampai kini ambo masih ingek itu tajadi di hari salaso. Jadi ambo ko malu katiko dikantin sakolah berancano nio kabua dan indak mambayia apo nan alah dimakan. Tapi katiko nio pai dari tampek tu tatangko basah dek penjual kantin tu, dipanggia nyo lah ambo. Ondeh sabana malu ambo, ambo kecek an se kalau tadi lupo kalau alun bayia. Nan ibu tu alah mancaliak ereng se, mungkin iyo dek tau gerak-gerak nan ambo lakukan ko. Malu bana, apolai katiko itu indak ambo surang yang balanjo di kantin. Sabana sakali itu se lah ambo mode tu, siap tu harus basikap elok.


Manuruik pandapek ambo hal nan paliang tapek di lakukan saat kalian maraso ado seseorang nan ndak dikenal maikuik an kalian adolah jan maraso panik. Kalau kalian lah maraso panik mako pasti kalian akan sulik untuak bapikiran janiah bahkan sampai ilang pangana sahinggo kalian ndak  tau harus babuek apo. Nan harus kalian lakukan adolah mancari tampek nan tarang atau nan rami. Abis tu nan paliang terpenting kalian hubuangi siapo pun urang nan kalian anggap bisa manolong kalian saat itu. Tapi babeda kasus kalau kalian sampai bakali-kali maraso di ikuik an dek urang nan samo mako kalian harus lapor ka polisi karano pasti ado tujuan dan makasuik nan ndak elok dari urang tu ka kalian.


Alah jadi rahasio umum kalau ambo adolah ratu pangantuik sa kampus. Tapi ambo ndak pernah malu di sabuik itu karano walaupun ambo acok takantuik ndak pernah sakali pun kantuik ambo ko babaun. Mungkin dek karano ambo sombong tu tuhan manunjuak an kuaso nyo pado ambo. Di muko mintuo ambo ndak sangajo kantuik ko talapeh. Malu bana rasonyo. Ditambah lo kantuik ambo nan ndak biaso-biasonyo baun pas saat itu baun bana. Lah mirip jo baun talua busuak. Anyia. Pokoknyo batambah-tambah bana raso malu ambo saat itu. Kok di caliak muko ambo waktu itu pasti lah merah padam dek ndak takao manahan malu.


Apo nan harus awak lakukan katiko manamukan harato karun saonggok kepeang pinggia jalan. Jan anok-anok se. Apolai awak makan se pitih tu surang. Kalau pitih tu banyak bana saranak nyo awak antaan ka pihak nan bawajib . Sedangkan kalau ndak begitu banyak nan harus awak lakukan adolah mamasuak  an pitih tu ka masajik karano pitih tu bukan hak awak. Dari masajik tu pasti kepeang nan awak masuak an tadi dimanfaatan untuak kegiatan-kegiatan nan bamanfaat dan tantunyo barado di jalan tuhan. Antah itu untuak pembangunan masajik, untuk di agiah ka anak yatim sekitar, dan lain-lain. Atau bisa lo kalian sumbangkan pitih tu ka panti asuhan sahinggo bisa bamanfaat bagi anak-anak yatim dan piatu nan ado disinan.


Bank marupokan tampek nan acok kali rami dan jarang bana ka langang. Maso tu kami sadang maurus pambukaan rekening kawan kami nan ka masuak kuliah. Pagi manjalang siang tu kami alah ado didalam Bank basamo-samo jo urang lain nan ado kapantingan pulo di Bank. Singkek kato dek lamo manunggu kami bae lah baphoto-photo dahulu supayo indak bosan manunggu karano nomor antrian kami masih lumayan lamo. Asik baphoto-photo indak mamaratian sakitar, tibo-tibo kami mancium bau-bau kurang lamak, kamipun saliang pandang saolah-olah batanyo siapo nan takantuik, dek salah sorang dari kami indak ado nan takantuik kami pun mancaliak sakaliliang. Akhianyo kami tau dari mano asal bau busuak ko, nampak surang apak-apak tagasak pai kalua Bank manuju ka kamar mandi sambia malampok muko


Aaaah, tajariak bana mode tu Afika, manjariak-jariak sambia batutui mato. Afika ko mancaliak hantu jadi karena itu inyo manjariak-jariak. Takajuik bana baa kok hantu ko manampak an diri di hadok an afika. Salamo ko nyo alun pernah mancaliak hantu, iko kali patamo. Kawan ambo yang ado di lua WC sakolah langsuang mandobrak pintu WC yang ambo pakai. Muko kawan ambo ko cameh tapi ndak lamo ko tagalak inyo, manga lah urang ko kecek ambo padohal urang sadang takajuik. Kecek kawan afika bantuak afika waktu di buka pintu WC ko lawak, afika alah taduduk di lantai, baju inyo sabagain alah basah, mato ditutuik jo tangan, pas dibukak pintu tu masiah se manjariak-jariak. Bagi kawan inyo lawak tapi itu hal nan manakuik an bagi afika.


Kalau tadi mangecek an takajuik batamu jo kawan lamo nan ndak elok ka ambo kini mancaritoan baa ambo katiko batamu jo kawan lamo ambo yang elok dan dakek jo ambo. Wakatu itu ambo batamu di Mall kawan elok ambo ko, takajuik bana ambo katiko mancaliak inyo soalnyo indak disangko-sangko ban inyo ado di Mall nan samo. Baa bantuak ekspresi ambo dan gestur tubuh ambo tantu babeda katiko batamu kawan yang indak elok. Kini mato ambo babinar, muluik ambo manganga dek takajuik, tangan ambo langsuang mamaluak inyo, kaki ambo malumpek-lumpek dan banyak hal nan kami caritoan dengan senang salamo mangobrol di Mall.


Sebelumnyo ambo paliang ndak pacayo jo undian-undian di Instagram. Beberapa kali ambo cubo ndak pernah manang. Padohal alah ambo ikuik an syarat-syaratnyo dengan totalitas. Sampai akhirnyo kapatang ambo caliak ado undian dengan hadiah utamo Iphone 14 pro 256 GB. Hati ko kembali tagarak untuak mancubo karano hadiah utamonyo barang nan ambo idam-idam kan. Kok ka manunggu tabuangan ambo cukuik masih lamo bana, lah kalua lo mode IPhone terbaru beko. Jadi ambo cubo lah undian ko. Ambo persiapkan mulai dari manfollow akun tu, manandoi kawan-kawan ambo sabanyak-banyaknyo di postingan tu, sampai marepost postingan acara undian tu ka story di Instagram ambo. Semoga razaki. Taunyo ambo  manang. Sanang bana rasonyo. Raso dapek razaki nomplok.


Satiok hari valentine biasonyo di sakola Martin, urang banyak nan maagiah coklat atau hadiah ka urang nan inyo suko. Martin paliang ndak suko hari valentine dek satiik valentine inyo ndak pernah dapek coklat dari sia-sia. Jadi salamo valentine Martin mancubo untuak manjauah dari urang-urang nan btanyo apokah inyo dapek coklat atau indak. Pas sampai ka sakola pagi hari, Martin alah mulai nampak urang nan maagiah coklat ka urang lain, ado nan diagiah langsuang, ado pulo nan malatkan coklatnyo di loker atau laci meja urang nan mereka suko. Martin nan punyo ekspektasi apo-apo pai langsuang ka tampek duduaknyo. Pas inyo pareso laci mejanyo untuak mancari buku kironyo ado coklat di dalamnyo. Martin ndak picayo inyo dapek hadiah valentine patamonyo. Jantuang martin langsuang badatak labiah kancang dek dapek hadiah tu.


Amak ambo mamakiak sakatiko, katiko banjir alah masuak ka rumah. Pado saaik itu hari masih malam, urang rumah alah lalok sadonyo. Alah bara jam aia samakin tinggi, dan kami harus manyalamaik an barang-barang yang bisa disalamaik an. Kami pun harus capek kalua dari rumah dan mancari tampek balindung yang aman kareno aia samakin naiak. Amak ambo sabalum tajadi banjia memang salalu malatak an dokumen-dokumen penting didalam ciek tampek dari tampek yang mudah diambiak. Untuang se dokumen tasalamatkan, kareno dokumen adolah hal yang penting juo. Adiak ambo yang ketek alah managih sajadi-jadinyo dek kareno takuik, cuman kami nan alah gadang indak cameh lai kareno keluargo alah aman bak itu juo dokumen-dokumen penting. Untuak itu, marilah awak manyiapkan dokumen dalam satu tampek iko dilakuan supayo awak bisa maambiaknyo dengan mudah katiko tajadi bancano alam.


Kalau alah nampak petugas-petugas puskesmas pakai baju putiah-putiah datang ka sakolah pasti bawaan ambo alah cameh se. Taingek bana waktu ambo pertamo kali disuntik waktu SD. Kami dipanggia surang-surang ka muko kelas untuak di suntik. Awalnyo sia nan bagak se nan maju ka muko.Tapi ternyato ndak bara urang nan nio disuntik sacaro sukarela. Akhirnyo di panggia berdasarkan absen. Ciek-ciek kawan ambo mulai kanai suntik. Pado manangih sadonyo dek sakik kanai suntik. Mancaliak banyak nan manangih tu akhirnyo ambo cameh surang dan mamutuihan untuak  manyuruak ka WC sakolah. Pas ambo baru smapai di WC ternyato alah rami lo kawan-kawan dari kelas lain nan manyuruak disinan.


Jika diikuti oleh urang nan indak dikenal ado beberapa langkah nan bisa dilakuan untuak manghindari dari urang tasabuik. Partamo yaitu indak tacaliak panik dan seolah-olah indak manyadari ado urang nan sadang mangikuti sahinggo inyo manurunkan rasa waspada ketahuannyo. Kaduo,  barjalanlah ka arah nan ramai sahinggo inyo akan mangurungkan niatnyo untuak barbuek jahat  kapado targetnyo karano inyo indak mungkin melakuannyo di tampek ramai. Katigo,  katiko barjalan usahakan untuak manelepon seseurang dan mambagikan lokasi takini sahinggo katiko ado kejadian indak manyenangkan urang nan diberi informasi dapek melaporkan ka pihak barwajib untuak mancarinyo. Kaampek,  maminta bantuan kapado urang nan lewat agar barpura-pura mangenal dan mamberitahu bahwa ado urang nan sadang mangikutinyo.


Waktu ambo masih duduak di sakolah manangah partamo, ambo pernah manjadi korban pamalakan. Kajadian iko ambo alami siang-siang katiko handak bakumpua jo kawan-kawan di sakolah. Saat itu palakunyo ado sabanyak 2 urang dan mereka naiak sapeda motor. Awalnyo mereka hanyo mamintak ambo untuak mambarikan HP. Namun karano ambo malawan dan indak nio mambarikan HP ambo, akhianyo mereka manodoangkan pisau ka paruik ambo. Hal itu mambuek ambo maraso sangaik takuik. Itu adolah pangalaman partamo ambo ditodoang manggunokan sanjato tajam. Sampai kini ambo masih tabayang baa raso takuik nan ambo rasokan saat itu. Saat itu ambo bahkan lah marasokan ujuang pisau itu lakek jo paruik ambo. Kalau saat itu mereka manakan pisau itu saketek lai, mungkin ujuangnyo lah barhasil maantak paruik ambo.


Alun banyak nan dikatahui, ternyato kotoran jawi dapek diolah manjadi pakan hewan taranak lain bantuak unggeh dan ikan lele. Dalam pangalolahannyo, kotoran jawi dikaringkan talabiah dahulu untuak mangurangi kadar aianyo. Kamudian difermentasi manggunoan inokulan khusus manganduang mikroba. Proses iko mampu mandegrasi serat kasa pado kotoran jawi dan maningkek an kanduangan protein kotoran jawi. Satalah difermentasi, lalu dijamu. Satalah kotoran cukuik kariang, lakukan panapuangan manggunoan mixer. Tujuannyo bia bahan kotoran jawi labiah lambuik, sahinggo murah dicampua jo bahan pakan sacaro marato, labiah murah dikonsumsi dan maningkek an dayo cerna. Biogas marupokan salah satu hasil oalhan limbah kotoran jawi nan kini banyak diminati. Biogas alah mulai dimanfaatkan dek masyarakat Indonesia sabagai bahan bakar alternatif untuak manghasilkan tanago listrik, bahan bakar kandaraan, dan mangganti panggunoan gas LPG.


Patang ko tensi ambo naiak satinggi-tingginyo dek siap berang-berang ka kawan. Kawan nan ambo kiro elok ruponyo mangecek-ngecek an ambo di balakang. Nyo kecek an lah kalau ambo mati karancak an padohal bantuak muko mode tekong kanai parok. Setelah ambo pikia-pikia manga lo ambo tanggapi waktu itu. Ndak ado gunonyo. Bagi kalian nan pernah barado di posisi ambo ancak tiru nan kini ambo lakukan. Kalau ado nan mahino-hino kalian caro nan paliang tapek awak lakukan adolah dengan mamikian hal-hal positif nan bisa dilakuan dalam hiduik. Kalau kecek-kecek urang nan mambuek awak basuruik ndak usah di dangaan. Akan marusak kebahagiaan hiduik se beko tu nyo.


Ambo ndak tau apo alasan si Ruli ko berang-berang ka ambo. Mungkin ado kato-kato ambo saat bagarah tadi nan mambueknyo tasingguang. Ndeh kalau kalian caliak tampang si Ruli saat itu pasti ndak akan ado nan takao macaliak matonyo. Bantuak urang kasetanan. Mukonyo mamerah, tatapan matonyo alah saroman tatapan mato urang psikopat nan akan mamotong-motong tubuah kalian. Cukuik sakali ko se ambo bagarah jo inyo. Ndak akan ambo ulangi. Ndak talok mangaluan kato-kato katiko nyo mulai maegang kerah baju ambo dan maadu kaniang nyo jo kaniang ambo sambia manncam akan mambubuah ambo. Nan bisa ambo lakukan hanyo minta tolong ka Allah se dalam hati. Semoga ambo dilinduangi dek Allah dari si Ruli.


Mysophobia adolah kumpulan kondisi germaphobia. Germaphobia adolah istilah yang digunoan dek psikolog untuak manggambarkan katakuian patologis tahadok kuman, bakteri, mikroba, kontaminasi, dan infeksi. Pangidok mysophobia candaruang murah jijik tahadok suatu yang basipat kotor. Kek kondisi fobia lainyo, mysophobia biasonyo dimulai pas anak-anak atau pas umuanyo balanjut hinggo gadang. Katakuikan atau jijik balabiah tahadok cirik binatang tamasuak kadalam mysophobia. Ado babarapo panyabab tajadinyo mysophobia ko, yaitu pangalaman negative pas ketek, factor kaluarga atau lingkungan, dan factor utak. Tapi kebanyakan kasus urang nan mysophobia ko tajadi sebab factor pangalaman negative pas ketek atau trauma, dan panyabab kadua yang banyak yaitu factor lingkungan dan dilanjuik factor utak dan factor keluarga.


Katiko awak mangalami stres yang gadang bana sampai taraso ndak tatahan lai. Biasonyo awak malakuan hal nan indak taduga, ado jo urang nan stres langsuang nio minum ubek lalok ataupun jo caro manyakiti diri nyo surang. Ambo pernah juo maraso laitiah dan stres, pas dibaok barubek ka dokter. Takajuik bana ambo divonis maidap panyakik mental. Ambo mulai manyukoi yoga setelah itu untuak mambuek ambo rileks dan ancak juo. Yoga bisa mananangkan pikiran awak dan tubuh supayo bapikia positif. Mangko dari itu untuak kalian nan maleh baolahraga, cubolah untuak malaksanaan yoga supayo rileks dan balapang dado sahinggo bisa manjadi pribadi nan elok lai.


Dimalam hari, Anna baru takana kalau inyo bisuak haruih mambaok sumbu kompor nan alah disampaian didalam grup chat pramukanyo. Dijam 10 malam, Anna baru takana akan tanggungjawabnyo untuak mambaok sumbu kompor. Dek Anna ka barangkek bisuak jam 4 subuh mako harus malam kini inyo mancari sumbu kompor. Dijam 10.45 malam Anna nan alah bakaliliang untuak mancari barang tu masih alum basuo. Akhianyo Anna tanyo kawannyo lewat chat tentang info urang nan manjua sumbu kompor dimalam hari. Satalah dapek informasi, Anna langsuang manuju kakadai nan ditunjuakan dek kawannyo. Untuangnyo kadai tu alum tutuik jadi Anna masih bisa mandapekan barang nan inyo cari. Anna nan alah cukuik lamo mamuta disekitar tampek tingganyo tu langsuang maagiah tau sanangnyo katiko inyo basuo jo kadai nan manjua sumbu kompor dimalam hari


Saat libur patang ambo pai main ka tampek wisata di daerah Salatiga. Tampek nan ambo datangi adolah tampek wisata nan banamo saloka. Saloka adolah tampek wisata nan mirip jo dufan. Itu artinyo di Saloka ado banyak wahana parmainan nan bisa kito mainkan. Saat di Saloka itu ambo mamainkan wahana parmainan nan cukuik esktrem dan mambuek paruik taraso mual. Katiko sadang naiak wahana itu lah ambo mancaliak suatu hal nan mambuek ambo maraso jajok. Saat itu ambo mancaliak seorang laki-laki mudo nan muntah katiko turun dari wahana itu. Laki-laki mudo itu muntah indak jauah dari ambo sahinggo ambo dapek mancaliak muntahnyo dengan jaleh.


Pangalaman ambo masuak kuliah adolah slah atu pangalaman nan indak bisa ambo lupoan dek saking sanangnyo. ambo ditarimo di paguruan tinggi di pulau jawa, alhasil ambo harus pai marantau. Ambo dulu tamasuak anak murid nan indak talalu ancak dalam yang namonyo nilai akademik. Tapi tahun 2016, alhamdulillah ambo ditarimo di salah satu universitas nan cukuik tanamo di Bandung, namonyo Universitas Padjadjaran. Maskipun ambo ka bapisah samo urang rumah, tapi ambo sanangban bisa mancaliak nagari urang. Kabahagiaan ambo ditambah samo ambo masuak lewat jalur beasiswa. Iko marupakan bantuak dari cita-cita ambo dahulu, paliang ingak ambo bisa mamijak tanah jawa, antah itu sakolah ataupun beko karajo. Akhirnyo cita-cita mabo tacapai katiko ambo kuliah.


Tumpuak an sampah nan banyak tercemari di sungai ataupun tampek lainnyo sabana manggaduah pancaliak an awak. Salain awak maraso jajok mancaliak tumpuak an sampah tu, itu indak elok juo untuak lingkungan awak. Banyak faktor juo tajadinyo panumpuak sampah. Salah satunyo manuruik ambo kareno samakin padek nyo panduduak. Jadi sampah samakin manumpuak kareno indak ado ruang untuak manumpuak sampah tu. Cobalah caliak samakin maningkaik aktivitas panduduak mako sampah yang dihasilkan samakin banyak. Awak caliak se misal di perdagangan, industri dan sabagainyo. Tajadi sampah nan banyak nan manumpuak ko, saharusnyo maningkek samangaik awak untuak manjalani hiduik dengan jan buang sampah sambarangan se.


Lagi fokus mandangaan motivasi hal nan indak saharusnyo tajadi sakatiko tajadi. Ambo takantuik katiko menghadiri seminar. Seminar iko memang alah sajak saminggu nan lalu ambo daftar supayo bisa ikuik. Ambo sedang fokus bana ko mandangaan urang nan maagiah motivasi tu tibo se takantuik dan ado babarapo urang yang mandanga. Katiko itu malunyo sabana indak tatahan. Labiah dari raso malu tu sambia manutuik muko ambo masiah mandangaan langkah nan diaagiah dek motivator. Langkah nan dikecek an adolah langkah manjadi urang yang berpendirian dan sukses. Patamo abaikan urang nan maagiah pangaruh indak elok, kaduo dangaan urang nan mambaok pangaruh elok, katigo picayo kepado kemampuan awak surang, siap tu jadilah urang nan nio baproses, dan manjadi urang yang yakin.


Banyak urang nan kasilamak paruiknyo maancam-ancam urang. Biasonyo urang-urang nan mode iko maraso dirinyo bagak dan ndak terkalahakan. Sado urang ko nyo basuah se. Kok ambo yo ndak talok di ancam-ancam mode tu lai do. Alah kanai mental ambo. Tapaso lo pai ka psikolog sangkiang trauma nyo ambo di ancam-ancam dek urang. Sabananyo ado caro nan mangkuah supayo awak dihindari dari urang-urang macam ko. Nan pertamo, sabisa mungkin jan pernah bainteraksi jo inyo. Samakin banyak bainteraksi samakin banyak lo peluang basalisiah. Nan kaduo, usahokan jan pernah mambahas apo pun tentang nyo kapado urang lain karano kadang kawan ko ado nan kucai alias suko manyampai-nyampaian kecek. Kok sempat taranga sesuatu nan buruak tentang nyo dan kato-kato tu barasal dari muluik awak mako siap-siap se lah untuak dihajarnyo. Kurang labiah itulah caro nan bisa kalian lakukan bia tahinda dari urang-urang nan sok bagak nan punyo karajo maancam urang.


Pernah wakatu 2017 ambo masih baru bana masuak dunia perkuliahan. Pas itu ambo takuik bana kareno barado ti tampek yang asiang dan indak ado kawan jadi masih surang se. Apolai wakatu itu ambo pernah nyasar wakatu mancari lokal pado mato kuliah patamo ambo. Nio batanyo tapi indak ado manamukan urang, mungkin pado saaik itu urang pado masuak lokal sadonyo. Gedung kampus ambo ko gadang bana, jadi ambo takuik se kareno barado ditampek yang ambo indak kenal sabalumnyo. Untuak kali patamonyo juo masuak ka fakultas ambo, pas ospek kan barami langsuang di lapangan iko indak jadi surang-surang se dulu masuak lokal.


Kalian tau kan kalau cirik jawi nan katiko awak mancaliaknyo pasti mambuek awak jajok. Tanyato bisa manjadi bahan pupuk organik yang bamanfaaik bana untuak tanaman atau tumbuhan lain. Walaupun mode tu kalau awak mancaliak langsuang pasti maraso jajok. Iko carito dari urang yang pangalaman. Yusuf dulu keceknyo jajok mancaliak cirik jawi, tapi kareno dibiasoan dan kini alah biaso jadi indak terlalu jajok lai. Yusuf maagiah tau baa caro manjadi cirik jawi ko manjadi pupuk organik yang bamanfaaik. Patamo siapkan kotoran sapi, kaduo diatehnyo agiah sekam padi, katigo taburkan dekomposser sacaro marato, siap tu mollases diencerkan dan disiram marato didalam aduakan dan aduak bahan sampai rato.


Pas sadang olahraga patang ko ambo mamakai sarawa olahraga kawan karano sarawa olahraga ambo masih alun bajampuik dari tampek laundy. Ndak disangko-sangko pas sadang balari tibo-tibo sarawa ko rara bagian salangkangannyo. Memang sarawa kawan ambo ko talampau sampik untuak ambo tapi ba alah ndak ado sarawa lain nan bisa ambo pakai. Malu bana ambo rasonyo. Makonyo untuak kalian sadonyo supayo ndak mangalami kejadian nan samo jo ambo ado hal nan paralu kalian paratian supayo sarawa nan kalian pakai tu ndak mudah cabiak. Nan pertamo piliah lah sarawa nan sasuai ukuran kalian. Kalau sarawa tu talampau sampik mako labiah gadang risiko sarawa ko maragang sahinggo peluang cabiak pun labiah gadang. Abis tu, sasuai an bahan sarawa kalian jo aktivitas kalian saat itu. Misalnyo kalau untuak olahraga piliah lah sarawa dengan bahan lentur karano kalian akan basidencak sahinggo kalau pakai bahan nan kaku pasti mudah rarak. Kurang labiah itu lah hal nan paralu kalian paratian supayo sarawa ndak mudah cabiak.


Pabandiangan nan nio masuak paguruan tinggi samo nan langsung karajo indak lo manimbuakan jarak nan gadang. Urang nan nio malanjuik an ka janjang pakuliahan yang mano beko bisa lanjuik ka cito-cito nan nio di capai waktu ketek. Apolagi kalau beko jurusan nan dipiliah samo hal nyo apa nan ka tuju dan manjadi langkah awal nan mantap. Iko bukannyo yang indak malanjuik an ka janjang pakuliahn indak punyo cito-cito. Jalan samo caro yang dipiliah mungkin babeda dari yang lain. Banyak pulo urang nan bisa malanjuik an karier nan ka tuju dengan cara langsuang ka lapangan, yang mano informasi jo pengatahuan bisa didapek an dari sagalo aspek. Indak ado yang baruntuang samo indak, samo-samo punyo tujuan dengan jalan yang babeda.


Pamain sepakbola mampunyoi resiko nan cukuik tinggi kanai sarangan jantuang. Alah banyak kasus pamain sepakbola nan takanai sarangan jantuang baiak katiko sadang batandiang maupun katiko sadang balatiah. Sekarat karano sarangan jantuang tantu adolah hal nan paliang ditakuikkan dek banyak pamain bola. Sarangan jantuang bukan hanyo dapek mambuek sepakbola tersebut baranti bamain bola, tapi labiah babahayo daripado itu. Sarangan jantuang bisa sajo mambuek pamain sepakbola nan mangalaminyo maningga di tampek atau saat mandapekkan parawatan. Hal iko dibuktikan dari banyaknyo kasus pamain sepakbola nan mangalami sarangan jantuang katiko batandiang. Banyak dari mereka nan baranti bamain sepakbola bahkan maningga. Hanyo ado sagalintir pamain nan bisa malanjuikkan karirnyo satalah kanai sarangan jantuang.


Orang nan sadang mambully karano lemah biasonyo mereka manginginkan rasa takut nan dialami oleh targetnyo dan rasa sedih nan dialaminyo. Barikuik ado beberapa cara nan dapek dilakuan untuak manghadapi para pembully tasabuik. Partamo,  jangan pernah meladeni apapun kata-kata mereka baik itu kata-kata manghina maupun manjelekkan karano mereka mangatakan hal tasabuik untuak mangetahui Bagaimana reaksi rasa takut kita tahadok nan mereka katakan. Kaduo, manghindari urang nan suka mambully dan sebisa mungkin indak bartemu jo mereka. Katigo,   para pembully biasonyo suka mancari masalah tahadok urang nan lemah dan pendiam maka dari itu  para pembully tasabuik haruih dilawan  dan manunjukkan bahwa kita indak mamiliki rasa takut kapado mereka dan apapun nan mereka katakan indak barpengaruh tahadok kita.


Ambo bukanlah satu-satunyo anak nan takuik disuntik katiko itu. Ado juo kawan sakelas ambo nan takuik disuntik. Dan ambo raso banyak juo di kelas lain anak-anak nan takuik kanai suntik. Kawan ambo nan takuik juo disuntik waktu itu namonyo Surya. Ambo tau inyo takuik juo disuntik karano kami duduak sabangku. Katiko inyo tau akan ado panyuntikan di hari itu, inyo lah galisah sajak pagi. Bajunyo pun basah karano karingek nan taruih kalua dari badannyo. Katiko diajak bicaro pun inyo manjawek dengan patah-patah nan mambuktikan kalau inyo maraso gugup. Sayangnyo inyo disuntik katiko ambo kabur ka rumah sahinggo ambo indak tau baa ekspresinyo katiko disuntik dek suster.


Kalau siap mamakan buah jambu paraweh tu tolong tangan di cuci barasiah-barasiah. Cuci jo sabun sampai baun nyo hilang. Kok ndak tu baun busuak nyo tu sangaik manggaduah bana ka ambo. Bahkan baunnyo tu sampai manyakik ka kapalo. Memang lah dari ketek ambo ndak suko jo baun buah jambu paraweh tu karano mode baun katiak tukang nan pernah bakarajo di rumah. Mako dari itu lah sampai kini tasugesti dalam pikiran ambo kalau baun jambu paraweh tu adolah baun katiak tukang. Memang taranga aneh tapi itulah kenyatannyo. Jadi ambo harap pengertiannyo untuak kawan-kawan sadonyo untuak bisa paham dengan kondisi ambo ko.


Kawan ambo sangaik takuik katiko akan di operasi. Sangkiang takuiknyo nyo alah maminta maaf ka sado urang nan nyo kenal karano nyo takuik iko lah saat-saat terakhirnyo basuo jo urang-urang tadakeknyo. Dek mancaliak nyo saroman tu ambo kecek an lah ndak buliah punyo raso takuik nan balabiahan mode tu. Ambo sampaian juo basonyo ado beberapa caro nan bisa awak lakukan untuak mahilangan raso takuik dan cameh sabalum akan operasi. Nan pertamo, bakomunikasilah jo dokter dan keluarga tadakek. Sampai an apo nan dirasokan sahinggo hati taraso labiah tanang. Nan kaduo, cari informasi nan akurat dan fokuslah kapado hasil operasi nan berhasil. Hilangkan pikiran-pikiran negatif nan ado di kapalo. Nan katigo, minta tolong jo keluarga tadakek untuak mangawanan salamo akan di operasi, sahinggo ndak maraso langang dan kesepian. Usahokan mambahas sesuatu nan manyanangkan. Nan terakhir, harus rileks dan lalok harus cukuik. InsyaAllah dengan mangarajoan caro-caro ko, raso cameh dan takuik katiko akan dioperasi akan bakurang.


Wk sabagi manusia cuman bisa berencana, namun Tuhan lah nan punyo kndali dan kuaso untuak satiok perkara. Gagal manikah misalnyo, mungkin itu mambuek wak sadiah dan hati sakik ndak karuan. Perancanaan nikah tu bukan perancanaan nan dilakuan sahari duo hari, tapi alah jauah-jauah hari. Gagal nikah acok nyo tajadi di hari-hari dakek hari pernikahan, itu nan mambuek raso sadiah nyo bakali-kali lipek. Tapi baa pun mungkin iko nan terbaik nan Tuhan rencanakan. Mungkin kalau pernikahan ko tajadi maka akan tajadi hal nan buruak ka awak. Jadi mulai untuak mamaafan kegagalan ko nah. Mamaafan emang ndak mudah apolai untuak hal sakral bantuak pernikahan, tapi picayo lah itu nan terbaik bagi wak.


Di umua 20 an iko, manghasilan pitih surang tanpa haruih minta ka urang gaek alah banyak dilakuan dek urang dilua situ. Sado urang dapek manghasilan pitih dan manabungnyo untuak  dapek mambali barang nan inyo nio. Ado kunci nan bisa diterapkan bia mandapekan pitih untuak ditabung atau mambali barang. Partamo, yaitu jan maleh. Awak indak pernah dapek sesuatu katiko indak ado usaho. Kaduo, Usaho artinyo cari karojo untuak dapek manghasilan pitih. Katigo, Bado'a. Salamo awak barusaho untuak manjadi labiah elok dari sabalumnyo, tuhan indak ka mampabiaan hambanyo taruih gagal. Yakinlah untuk maju. Tips iko dapek diterapkan untuak mandapekan pitih sahinggo dapek mambali barang nan dinio dari hasil surang.


Urang yang trauma tanggalam indak bisa dengan mudah mamakso untuak mandakek di aia. Pado dasanyo memang bantuak itu katiko urang trauma takuik tanggalam di aia, timbua raso takuik kareno pangalaman yang alah tajadi. Untuak itu ado caro yang bisa dilakuan untuak mangatasinyo. Patamo acoklah ka tampek wahan yang ado aia, kaduo biasokan bamain aia jadi indak salalu awak hindari, katigo hypnoteraphy yang marupokan terapi untuak maagiah sugesti kapado urang yang takuik kareno trauma, siap tu jan panik dan bapikia positif, baraja lah caro baranang dan tarakhir mintalah salalu pangawasan katiko bamain di aia. Mungkin itu langkah nan bisa urang yang takuik kareno trauman tanggalam di aia.


Rem adolah ciek dari komponen penting di kendaraan awak. Dengan rem awak bisa mamparlambat atau mangandalian laju kendaraan. Mancaliak berita urang yang mangalami rem blong tantulah mambuek awak takuik juo. Apolai urang tu yang marasoan bana, pasti mereka takuik bana katiko oto yang mereka tumpangi rem nyo blong. Barikuik langkah untuak mangatasi keadaan katiko rem blong. Patamo turunan gigi sacapek mungkin, kaduo gunoan rem tangan salasai dari manurunan gigi, katigo manapi lah dari karumunan dan jan injak pedas gas, siap tu tetap tanang dan mintalah pertolongan dari urang sakitar. Cubolah untuak batanang dan jan panik untuak manghadapi keadaan sacaro bapikia jarniah.


Manjadi urang nan barasiah sabananyo harus dilakuan dek laki-laki ataupun padusi. Indak mamandang nio inyo laki-laki ataupun padusi. Soalnyo ambo ko punyo pangalaman nan manjajok an bana. Jadi wakatu itu ambo ado kegiatan organisasi bantuak itu nah manginap laki-laki jo padusi tapi toilet di panginapan tu campua. Ambo nio ka toilet dari salasai laki-laki nan mamakainyo. Ondeh mandeh sabana lato bana toilet tu tapi indak ado inyo barasiahan. Jaleh ambo ko urangnyo panjajok bana, apolai katiko mancaliak toilet nan lato. Jadi untuak kalian kasadoalahnyo, nio itu laki-laki ataupun padusi. Marilah untuak manjago kabarasiahan kareno kabarasiahan juo tamasuak sebagian dari iman.


Mangurangi sampah di rumah dapek dilakuan samo duo caro yaitu mandaur ulang dan manggunoan barang-barang ramah lingkungan. Aden punyo caro untuak mangurang panumpuakan sampah di rumah, yaitu patamo hindari panggunoan kantong dan botol plastic. Kaduo, gunoan piriang mangkuak babahan kaco jo yang indak sakali pakai. Katigo, balanjo local, maksudnyo balanjo di pasa atau kadai ketek yang dakek jo rumah, hal itu awak ndak hanyo mambantu parekonomian local, tatapi awak juo mangurangi jumlah limbah dan daur ulang yang di hasil dari kantong plastic pasar modern. Dan langkah tarakhir, daur ulang barang yang indak digunoan jiko barang di rumah indak dapek di perbaiki lai.


Pangalaman mamalukan pun pernah ambo alami katiko ambo manoloang urang tuo ambo mangaleh di kadai. Katiko itu kadai sadang sangaik rami. Palanggan kami bukan hanyo urang lokal sajo, tapi barasal dari lua nagari juo. Saat ambo manjago kadai, datanglah duo urang warga negara Korea nan handak balanjo. Mereka baduo kamudian manggunokan bahaso Inggris. Namun karano ambo kurang pandai bahaso Inggris akhianyo komunikasi kami agak tasandek. Urang Korea itu bamaksud untuak mambali barang dagangan ambo sacaro satuan. Samantaro ambo manjua barang grosir sahinggo ambo indak bisa manjua ka urang Korea ko. Namun, urang Korea ko indak juo mangarati hinggo akhianyo ambo pun kesal. Saat kesal itu lah ambo mangajari urang Korea itu untuak mangecek hal nan buruak dalam bahasa Minang. Saat itu ambo kecekkan kalau arti kato itu adolah bagus. Akhianyo urang Korea itu pun pai dan mangecekkan kalau ambo bagus dengan bahaso nan ambo ajari tadi. Urang nan ado di dakek kadai ambo indak baranti galak karano nan ambo ajari adolah kalimat umpatan dalam bahaso Minang.


Libur hari rayo 4 tahun nan lalu ambo dan keluarga pai liburan ka Pantai Anyer. Katiko pulang dari Pantai Anyer tersebut ambo malewat jalan tol nan sangaik macet. Awalnyo ambo kiro macet nan tajadi karano sadang hari libur rayo. Namun, katiko ambo malewati panyabab dari kamacetan ambo maraso sangaik takajuik karano panyabab macet tarnyato adolah kacelakaan. Salain maraso takajuik ambo pun maraso takuik karano nampak jaleh dek ambo darah korban nan baserakkan di jalan. Salain itu dapek ambo caliak juo ado sabuah oto nan kaco bagian mukonyo pacah bantuak kanai impok dari ateh. Ambo batua-batua takuik saat itu. Rasonyo badan ambo layuah dan indak batanago mancaliak kajadian itu.


Liburan semester, Murti samo keluarganyo mamutuihan untuak pai ka pantai. Saat itu, musibah tibo manghampiri gadih nan sadang duduak dibangku 4 SD tasabuik. Saat inyo bamain di tapi pantai sampai lupo peringatan amaknyo untuak indak masuak kapantai labiah jauh. Atas kelalaian Murti pun, inyo hampia tanggalam karano ombak gadang nan tibo-tibo manghampiri tampek Murti bamain aia. Murti nan masuak kadalam aia itupun langsuang panik karano inyo indak pandai baranang. Ayah Murti nan mancaliak hal iko, langsuang manyalamekan anaknyo bia indak tabaok dek arus. Akhianyo dengan nafas nan indak taratur dan shok mambuek ketatukan Murti manjadi. Murti nan kini alah tanang pun langsuang dibaok pulang. Satalah kejadiaan itu, Murti indak barani untuak kapantai karano takuik samo ombak nan ado dipantai.


katiko akan malakukan suntik vaksin terkadang masih ado urang nan manganggap bahwa katiko jarum disuntikkan ka tubuh maka akan taasa sangek sakit. Maka dari itu penting untuak melawan rasa takut katiko disuntik. Cara partamo nan dapek dilakuan yaitu manghindari untuak mancaliak jarum suntik nan sadang dipegang oleh perawat maupun  dokter tasabuik. Kaduo,  barpikir bahwa katiko disuntik indak semenakutkan itu dan mambayangkan bahwa katiko disuntik hanyo taasa takah digigit semut sahinggo kita akan barpikiran bahwa katiko jarum disuntikkan ka kulit hanyo taasa pedih sebentar. Katigo,  mangalihkan pikiran dari ketakutan akan disuntik tasabuik jo banyak lebih cara atau mangajak mangobrol  perawat tasabuik.


Apokah sanak lah tau kalau bintang peliharaan takah kuciang tu dapek menularkan virus tokso? Virus tokso bisa membuek berbagai panyakik takah kemandulan dan bayi yang lahia disabilitas. Tapi sanak jan risau lai, karno virus tokso ko hanyo bisa menular melalui kotoran hewan. Untuak itu sanak yang punyo hewan peliharaan harus tau caro mambarasiahan kotoran hewan peliharaan dengan benar. Ko awak agiah tau caronyo. Yang pertamo pakailah sendok jo gagang yang panjang katiko sanak ka mambuang kotoran hewan. Kaduo pakai saruang tangan dan masker. Katigo sanak jan lupo langsuang mancuci tangan pakai sabun setelah mambarasiahan kandang atau membuang kotoran binatang peliharaan.


Manjadi korban bully bukan hal nan mudah untuak di lalui. Tapi sabananyo awak bisa kalua dan indak manjadi korban buli lai.caronyo adolah manghindari si tukang bulli. Kalau awak sangsaro dakek jo tukang buli bukankah labiah ancak untuak indak dakek-dakek jo tukang bully? Awak bisa mancari dan malakuan kagiatan babeda jo tukang bully sahinggo kamungkinan basobok manjadi kurang. Awak bisa pulo mancari kawan baru atau bahkan kawan nan bamusuahan jo tukang buli sahinggo awak indak surnag diri mangadoki tukang buli. Salanjuiknyo hapus sado jalur kawan jo tukang buli baik itu langsuang ataupun malalui media sosial. Mungkin iko caro nan biaso, tapi caro iko bisa di cubo.


Ambo raso indak ado urang yang ndak takuik katiko divonis harus malakuan operasi jantuang. Jan kan operasi jantuang, operasi yang ketek se pastilah awak akan maraso takuik. Ado pasien ambo yang harus operasi jantuang, sabalum operasi jantuang inyo alah katakuik an bana. Pasien ambo ko mamohon untuak malakuannyo sacaro palahan dan salamaik an inyo. Manuruik ambo katakuik an pasien ambo ko wajar, kareno pado dasarnyo iko tajadi kareno cameh yang marupokan hal yang wajar dialami dek urang. Ambo hanyo mangecek an ka pasien ambo ko untuak tetap badoa dan yakinkan diri untuak barani. Sikap batanang adolah hal yang harus dilakuan supayo bisa badampak elok juo.


Katiko sadang manjalani perjalanan nan cukuik jauah manggunokan kendaraan dan kito manderita mabuk kendaraan ado babarapo tips nan dapek digunokan sabagai pencegah ataupun pengurangi raso mabuk tasabuik.  partamo,  tidur di dalam kendaraan tasabuik sahinggo akan mangurangi gerakan mato dan mancegah raso pusing.  kaduo,  mangisi perut sabalum bepaian atau makan sacukuiknyo. katigo  manghirup oksigen bia pikiran teraso labiah tenang.  kaampek,  mangkonsumsi obat mabuk sahinggo dapek mancegah rangsangan barlabiah pado sistem vestibular tubuh Dimana obat iko biasonyo mangandung demen hydrinate  nan mambuat penggunonyo akan maraso kantuk dan dalam kendaraan tasabuik akan tidur.  namun obat iko indak disarankan bagi urang nan mambaok kendaraan karano akan mamicu kantuk


Katiko dihadapi dek situasi yang genting tantulah awak maraso panik dan bagitu katakuik an. Apolai kalau urang yang manjadi lawan awak ko mamakai sanjato. Ambo pernah manonton film action dan disitu inyo maraso takuik katiko ditodongan sanjato. Todongan sanjato itu adolah ancaman dari urang yang nio babuek jahek ka awak. Inyo mancaliak situasi dulu dan mulai mangecoh dan malakuan panyerangan ka arah tenggorokan urang yang manodong inyo ka sanjato. Kecek urang yang ado dalam film tu, manyerang tenggorokan adolah hal yang elok untuak malumpuahkan lawan. Supayo urang yang manodongkan sanjato ka awak akan kasulik an banafas. Untuak itu kalau ado situasi genting mode ko, gunoanlah siku dan tangan awak untuak mamukua tenggorakannyo. Siap tu capeklah kabua dari penyerang awak.


Katiko cacar air dan itu maso sakolah adolah pangalaman yang paliang manyadiahan bagi Nisa. Urang-urang nan mancaliak inyo takajuik jo cacar aia nan di darito nisa. Cacar aia ko bantuak nyo bentol-bentol dan ba aia, ado nan merah ado juo nan indak, ado nan gadang dan ado nan indak, caca aia nyo ado di kapalo juo indak dibadan se. Patamo kali inyo marasoan caca aia dan iti rasonyo indak lamak, badan awak ko mariang dan ndak lamak raso badan ko risih jo adonyo caca aia ko. Kawan inyo nan mancacek nisa buruak rupo karena badan panuah jo caca aia. Walaupun ado juo nan kasihan jo nisa dan manghibur nisa supayo indak basadiah lai.


Pasti banyak nan takajuik katiko BUMD (Badan Usaha Milik Daerah) nan talatak di Riau yaitu PT. Bumi Siak Pusako (PT BSP), Pekanbaru bisa manyobok an harato karun sumber minyak dari hasil kegiatan pengeboran sumua eksplorasi Nuri-1X nan barado di Kabupaten Kampar, Provinsi Riau.  Dari hasil tamuan tu tim mangecek an basonyo alah dilakukan uji kanduangan dan perkiraan produksi. Ternyato, minyak nan bisa dihasilkan dalam sahari yaitu sabanyak 750-1000 barel per hari (bph). Direktur Utama perusahaan ko manjalehan basonyo penemuan ko akan manjadi awal nan elok untuak perusahaan sahinggo bisa manjadi jalan untuak kegiatan eksplorasi sumua lainnyo. Dengan demikian, diharok an bisa mandapek an adangan nan gadang dalam rangko maningkek an produksi migas sasuai nan ditetapkan pak Presiden.


Manuruik ambo apo se hadiah undian tu ndak paralu awak komentari. Ndak buliah mangomel apolai maupek katiko awak dapek hadiah nan ndak awak katuju. Harusnyo awak bisa basyukur katiko dapek hadiah undian karano urang lain se banyak nan ndak dapek. Tapi kenyataannyo ado urang nan mangomel dan takajuik karano hadiah undiannyo hanyo alat pambarasiah WC. Manuruiknyo sabuah penghinaan nyo dapek alat pambarasiah WC tu mungkin. Sabananyo kalau ndak nio tingga baliak an se hadiah tu ka panitia atau ndak agiah kapado urang nan mambutuahkan. Siapa tau awak ndak butuah tapi dek urang lain sangaik butuah. Kan dapek juo pahalo jadinyo.


Kapatang ko adiak ambo mangadu ado urang nan mancaceknyo buruak. Nan labiah parah adiak ambo disuruahnyo bakaco supayo sadar jo bantuak. Manuruiknyo ndak pantas adiak ambo untuak bapacaran jo mantan pacarnyo nan ganteng. Sia nan ndak sakik hati digituan. Dek penasaran ambo tanyo lah ka adiak ambo apo instagram urang nan mancaceknyo. Pas ambo buka ruponyo labiah buruak lo bantuak nan mancacek dari pado nan dicaek. Mukonyo se bantuak ibu tiri, mato sinis, iduang pesek, muluik taba, kulik kaliang. Ndak ado rancaknyo saketek alah. Memang kadang urang ko banyak nan suko mangecek an urang tanpa sadar kalau bantuaknyo labiah batea-tea.


Kisah mamalukan manimpo saurang artis Hollywood, Kate Winslet. Inyo mangaku pernah hampia Buang Aia Gadng katiko talanjang di ateh pangguang dan ditonton banyak urang. Carito mamalukan itu disampaikan Kate Winslet katiko tampil di The Graham Norton Show BBC. Bintang film Titanic itu mangatoan, paristiwa mamalukan itu tajadi katiko bamain di teater Royal Exchange Manchester. Katiko itu, Kate baru bausia 18 tahun. Salamo adegan di mano indak mampunyoi pakaian Kate Winslet manhalehan bahwa inyo hampia buang aia gadng di ateh pangguang. Parahnyo, pangguang itu bundar jo panonton nan duduak di sakaliliangnyo. Aktris 47 tahun itu kamudian manjalehan bahwa dalam produksi normal, inyo akan pai di baliak tirai dan panonton indak akan malieknyo. Winslet sacaro dramatis mancaritoan kisah itu, manjalehan bahwa katiko inyo tagak, inyo marameh seprai di sakaliliangnyo dengan sangek malu.


Pengalaman paliang manyanangkan indak taruih saputa tantang mandapekkan sasuatu. Adokalonyo katiko awak marelakan untuak kahilangan sasuatu atau sesorang, bisa jadi itu akan manjadi kenangan dan pengalaman nan manyanangkan untuak awak di kamudian hari. Misalnyo sajo katiko awak putuih dari pacar wak, mungkin di hari-hari awal putuih awak akan maraso itu adolah pengalaman nan paliang manyadiahan dan manyakikkan sapanjang hiduik. Tapi sairiang bajalan nyo waktu, mungkin akan tajawek ciek-ciek pertanyaan wak, baa kok hal itu tajadi ka awak. Bisa jadi itu adolah hal nan terbaik untuak awak dari Tuhan. kunci dari sagalo hal nan tajadi adolah ikhlas dan bersyukur. Di kamudian hari mungki  awak akan maeasoan lega dan perasaan sanang atas apo nan alah awak alami.